open-index/open-wikipedia-markdown huggingface dataset:
艾絲維亞·莉·巴山

**艾絲維亞·莉·巴山**（，）係印度演員，1994年度世界小姐冠軍，之後投身波里活拍戲，逐漸成為全國出名嘅影星。佢獲獎無數，包括兩次贏得印度電影觀眾獎，亦一度畀人封為世界上最靚嘅女人。

佢老公係印度影星Abhishek Bachchan（印度傳奇影星阿米達巴山嘅仔）結婚，兩人有一個女。

## 早年生活
1973年11月1號，佢喺印度南部卡納塔克邦嘅門格洛爾（Mangalore）一條講圖盧話嘅村莊出世。佢爸爸Krishnaraj喺軍隊嘅生物學家，而佢媽媽Vrinda喺家庭主婦。佢哥哥Aditya就做工程師。

當佢讀高中時，佢屋企移居孟買，而佢亦開始模特兒工作。佢喺少年時，接受過五年嘅印度傳統舞蹈同音樂訓練。雖然曾經諗過做藥劑師或建築師，最後決定以模特兒為職業。

## 演藝事業

1991年，佢贏咗一個國際超級模特兒大賽，兼且成為美國雜誌Vogue嘅封面模特兒。1993年，佢參與演出印度影星阿米爾汗同Mahima Chaudhry主演嘅百事可樂廣告，開始喺印度出名。1994年，佢贏得印度小姐亞軍，兼代表印度參加者1994年度南非舉行嘅世界小姐比賽，仲贏咗世界小姐冠軍。佢之後繼續做模特兒工作，直至轉行拍戲。

1997年，佢第一次拍電影，喺印度導演曼尼拉南執導嘅泰米爾話電影《影壇政壇兩冤家》("Iruvar", aka "Duo")一人演兩角。拍過幾齣泰米爾話同印地話電影後，佢終於憑1999年嘅愛情歌舞片，由Sanjay Leela Bhansali執導嘅 "Hum Dil De Chuke Sanam"帶嚟事業突破。，不單止影片商業上大賣，更加令佢贏得印度電影觀眾獎最佳女演員獎。同年佢主演嘅電影"Taal"，無論喺印度抑或美國都贏得商業上嘅成功。

2002年，佢再次同導演Sanjay Leela Bhansali合作，連同印度影星沙魯克汗、Madhuri Dixit主演歌舞片Devdas。電影叫好叫座，成功打入2002年康城影展，又畀美國時代雜誌譽為千禧年代十大電影之一，全球錄得1100萬美金票房。電影贏咗十個印度電影觀眾獎，包括令艾絲維亞莉贏得佢個人第二個印度電影觀眾獎最佳女演員獎。同年，佢連同阿迷達巴山、阿米爾汗、沙魯克汗同Preity Zinta出席英國兩場"From India With Love"表演，超過十萬觀眾入場睇。

2004年，佢拍英語電影《愛鬥氣 愛上你》，錄得2千4百萬美金票房，喺國際影壇闖出名堂。2005年，佢主演嘅美國電影《調情魔師》，卻被劣評如潮。之後，佢有份參演嘅"Dhoom 2"(2006)同"Jodhaa Akbar"(2008)都票房大賣，分別錄得一千四百萬美金票房。

2009年，佢參演荷理活電影《傻豹遇著烏Sir Sir續集》。2010年，佢再次同導演曼尼拉南合作拍攝電影，電影分為泰米爾話版嘅"Raavanan"(2010)同印地話版嘅"Raavan"(2010)，泰米爾話版票房大賣，但印地語版就票房失利。2012年，佢本被選中主演電影"Heroine"(2012)，但因為懷孕而辭演。

2016年，佢主演電影 "Sarbjit"(2016)，而影片亦在康城影展首映。之後佢再同曼尼拉南導演合作，拍攝電影"Ponniyin Selvan I"(2022)同埋"Ponniyin Selvan II"(2023)，前者錄得票房6千3百萬美金，係史上其中一齣票房最高嘅泰米爾話電影。

## 其他工作
1999年，佢獲委任為浪琴錶卓越大使。2003年，佢成為第一個參與康城影展評審團嘅印度演員。同年，佢獲委任為歐萊雅品牌大使。2006年，佢聯同其他印度影星參與2006年墨爾本英聯邦運動會閉幕禮。

慈善事工方面，佢係聯合國小型信貸發言人。佢亦係動物權益組織PETA印度分部嘅支持者。2004年，佢成立以佢自己為名嘅慈善基金以幫助印度貧困大眾。佢又致力推廣關於兔唇同愛滋病兒童嘅工作。

## 私人生活
1999年，佢同印度影星薩爾曼汗拍拖，但兩人喺2002年分手。佢之後同演員Vivek Oberoi拍拖但係喺2005年分開。

Abhishek Bachchanr雖然喺2000年同2003年同艾絲維亞莉合作拍電影，但佢話直至2006年拍攝電影"Dhoom 2"時兩人先至墜入愛河。佢哋係2007年1月14號宣佈訂婚，兼且係同年4月20號舉行傳統印度教婚禮。婚後，佢哋夫婦先後出席康城影展，以及美國名主持Oprah Winfrey節目。

佢喺2011年11月16號生咗一個女。2020年7月12號，佢同嗰女確診新冠肺炎。7月17號，兩母女據報要入院治理，直至7月27號先至康復可以出院。 

## 電影作品

## 攷

## 拎

* 
* 
* 印度寶萊塢的世紀婚禮（BBC報道）
法蘭西島

**法蘭西島**（法文：**Île-de-France**）係法國北部一個大區，首府巴黎，係法國嘅心臟地帶。
布禮斯

**布禮斯**（），又譯**布列塔尼**（），係法國北部一個地區，主要由布禮斯大區管。

布禮斯係歐洲大陸一個半島，指向大西洋，北面係英倫海峽，南面係比斯開灣。
布禮斯 (搞清楚)

**[[布禮斯]]**（又譯**布列塔尼**）通常係指一個地區，亦可以係：
*布禮斯大區，法國政區
*布禮斯公國
*布禮斯人
*布禮斯文
中華航空

**中華航空**（）係臺灣嘅載旗航空公司，總部設響臺灣桃園國際機場

## 事件

* 2002年5月25日，中華航空611号班機喺空中解體，機上225人全部遇難。

## 出面網頁
*官方網站
亞奎丹

**亞奎丹**（）係舊時法國西南部一個大區，首府波爾多，2016年併入新亞奎丹。
革命英雄

《**革命英雄**》（；；）係由SNK整同埋發行嘅清版射擊類遊戲，1987年首先出街機版，1988年喺家用電腦同埋紅白機/NES出。

遊戲內容係將1950年代古巴革命演義化。玩家分別要控制哲古華拉同埋菲德爾·卡斯特羅，沿途要殲滅敵軍同埋救人質（打死人質就會扣分），最終打低古巴獨裁者巴迪斯達，解放成個古巴。

革命英雄俾《電子遊戲月刊》列為十大具有政治性遊戲。由於西方社會嘅反共思想，SNK對遊戲入面嘅對話同埋說明書作過本地化嘅修改，人物全部都冇畀名，註明嘅地點係加勒比海一個島。
## 分級

## 攷

類:街機遊戲

類:單機遊戲
類:電腦遊戲
類:射擊遊戲
萬達廣場

**萬達廣場**（）係中國大陸房地產企業——萬達集團，喺中國大陸各個城市出錢起嘅一間有娛樂、餐飲、購物、金融、酒店同私人公寓等功能嘅商業廣場。其中有部分城市係地標建築，重有啲城市出現至少兩間萬達廣場（例如廣州、東莞、江門）。大連萬達集團出錢起嘅萬達廣場只限喺中國大陸，重未喺港澳臺地區搞過業務。

## 出面網頁
* 万达广场官网 - 万达广场就是城市中心 wandaplaza.cn

類:商場
廣州醫科大學附屬第三醫院

（簡稱），之前嗌過（廣州街坊簡稱），係中國廣東廣州嘅一間三甲醫院，喺1899年12月12號成立，位置喺荔灣區多寶路63號（荔枝灣涌東北邊隔籬）。

## 史
醫院喺1899年12月12號成立，最初係美國基督教長老會辦嘅廣東女醫學堂屬下嘅贈醫所。醫院成立1週年之後，女醫學堂脫離贈醫所而獨立。而贈醫所喺1902年4月23號改名做「柔濟醫院」，直到1930年改成由華人自己嚟辦嘅醫院。中華人民共和國成立之後無耐，嗰時規定唔畀有私人機構，喺1954年2月1號俾廣州市人民政府接辦而改名做「廣州市第二人民醫院」。1998年重喺婦產科嘅基礎上，成立咗廣州市婦產科研究所。2006年5月22號轉畀廣州醫學院管理，從而改名做「廣州醫學院第三附屬醫院」；2013年6月18號，由於廣州醫學院改名做「廣州醫科大學」，醫院亦改名做「廣州醫科大學附屬第三醫院」。

## 出面網頁
* 廣州醫科大學附属第三医院

類:廣州醫院
類:廣州三級甲等醫院
類:荔灣區
通訊事務管理局

**通訊事務管理局**（簡稱**通訊局**，）係香港嘅法定組織，於2012年4月1號根據《通訊事務管理局條例》成立，繼承前廣播事務管理局同前電訊管理局局長所履行嘅職能，係監管香港廣播業同電訊業嘅單一規管機構。

## 管治架構
通訊局採用委員會嘅管治架構，管理局而家有12名成員，包括10名由香港行政長官委任嘅非官方成員、1名由香港行政長官官方成員同1名由通訊事務管理局辦公室總監出任嘅當然成員。

通訊事務管理局辦公室係通訊局嘅執行部門同秘書處，由原來嘅電訊管理局同影視及娛樂事務管理處廣播事務管理科合併而成，以營運基金模式運作（轉換自現時嘅電訊管理局營運基金）。影視處有關電影評級、管制淫褻同不雅物品同埋報刊註冊等工作就交由通訊事務管理局辦公室轄下嘅電影、報刊及物品管理辦事處負責。至於影視處簽發娛樂牌照嘅職能，就交由民政事務總署負責。

## 歷任首長
### 主席
* 何沛謙（2012年4月至2017年3月）
* 王桂壎（2017年4月至2018年2月）
* 譚允芝（2018年3月至2025年3月）
* 孫靖乾  (2025年4月)

## 成員
通訊事務管理局共有12名成員，全部由行政長官委任。其中9名（包括主席）為非公職人士，3名係政府人員。
***主席**
孫靖乾:
***副主席**
:黃少珠（商務及經濟發展局常任秘書長）
***委員**
:陳重義博士（香港通訊國際控股有限公司主席）
:陳嘉賢教授（德國寶(香港)有限公司副總裁）
:馮丹媚（香港世界宣明會總幹事）
:熊運信（李偉斌律師行合夥人）
:劉堅能教授（香港科技大學電子及電腦工程系講座教授）
:羅富源（安永會計師事務所香港及澳門地區審計服務副主管合夥人）
:梁兆輝教授（香港科技大學經濟學系教授）
:鄧國斌（前審計署署長）
:黃廣揚（物流及供應鏈多元技術研發中心行政總裁）
:梁仲賢（通訊事務總監）

## 出面網頁
*通訊事務管理局
*
薩摩藩

**薩摩藩**（；），正名**鹿兒島藩**（；），係日本江戶時代嘅藩，喺九州西南部，包括而家嘅鹿兒島縣、宮崎縣西南部同奄美群島。佢嘅領地包括薩摩國、大隅國同一部份日向國屬地，重干涉到琉球群島嘅琉球國。
奄美群島

**奄美群島**（；）係西太平洋嘅群島，屬琉球群島北柵北琉球群島一部份，喺九州島南面，舊屬琉球國，而家由日本鹿兒島縣管。
鄭寶鴻

**鄭寶鴻**（**CHENG Po Hung**，）係香港史嘅愛好者。佢係錢幣、郵票、歷史圖片明信片嘅收藏家，亦係對香港殖民地時期、香港日治時期史、香港文化，香港地方誌嘅專家。

類:香港生意人
寶鴻
2015年度勁歌金曲得獎名單

**《2015年度勁歌金曲頒獎典禮》**於2015年12月20號夜晚8點喺將軍澳電視廣播城一號錄影廠舉行，由鄭裕玲、鄭丹瑞、崔建邦擔任司儀。

## 歌曲獎項
### 勁歌金曲獎

### 最佳跳舞歌曲獎
***金獎：一凍一熱 - [[狄易達]]**
*銀獎：黑色西裝 - Super Girls
*銅獎：Set Me Free - BOP

### 最佳改編歌曲金獎
***明知故犯 - [[胡鴻鈞]]**

### 最佳廣告歌曲金獎
***一拍即愛 - [[Super Girls]]**

### 最佳合唱歌曲金獎
***世界真細小 - [[容祖兒]]、[[李克勤]]**

## 歌手獎項
### 最佳樂隊組合獎
***金獎：[[C AllStar]]**
** 上榜歌曲：煙花非花、逾越生死
** 派台歌曲：時間之光、戰場上的最後探戈、無懼、紅館夢
** 演繹歌曲：逾越生死
*銀獎：Supper Moment
** 上榜歌曲：幸福之歌、孤獨先生
*銅獎：As One
** 上榜歌曲：New Girl、Candy Ball

### 最佳創作歌手
***金獎：[[林奕匡]]**
** 上榜歌曲：**頌讚詩**、**安徒生的錯**
** 演繹歌曲：**安徒生的錯**
*銀獎：羅力威
** 上榜歌曲：**少年遊**、**潮水**、和華麗有約、聽電台的人
*銅獎：馮允謙
** 上榜歌曲：以愛還愛、Let's Keep This Tonight、和華麗有約、**年月匆匆**

### 傑出表現獎
***金獎：[[Supper Moment]]**
** 上榜歌曲：幸福之歌、孤獨先生
*銀獎：林師傑
** 上榜歌曲：小天使的話
** 派台歌曲：不再說謊
*銅獎：Rainky蔚雨芯
** 上榜歌曲：**玩具**、Unforgettable
** 派台歌曲：疼妳

## 新人獎項
### 最受歡迎新人獎
***金獎：[[吳業坤]]**
** 上榜歌曲：原來她不夠愛我、陽光點的歌
** 派台歌曲：風林火山
** 演繹歌曲：原來她不夠愛我、陽光點的歌
*銀獎：陳凱彤
** 上榜歌曲：第一眼、和華麗有約、肆無忌憚
*銅獎：少女標本
** 上榜歌曲：失戀咒

## 五大年度獎項
### 最佳演繹女歌手
***[[泳兒|泳　兒]]**
** 上榜歌曲：和華麗有約、擋不住的風情、絕
** 演繹歌曲：獨一無二

### 最佳演繹男歌手
***[[陳柏宇]]**
** 上榜歌曲：**回眸一笑**、**別來無恙**
** 演繹歌曲：**回眸一笑**

***[[許廷鏗]]**
** 上榜歌曲：**如你是我**、美夢之後、真相、**仁至義盡**、**一夜成名**、迷宮、**郵輪**
** 派台歌曲：歲月無悔
** 演繹歌曲：記住忘記我

### 最受歡迎女歌星
***[[容祖兒]]**
** 上榜歌曲：樂觀、**這麼近那麼遠**、和華麗有約、**飄紅**、女皇、**世界真細小**、黃昏點唱機
** 演繹歌曲：女皇
** 最後三強：容祖兒（全民投票組別得票比重：41.93%）、吳若希（全民投票組別得票比重：22.54%）、鍾嘉欣（全民投票組別得票比重：13.32%）

### 最受歡迎男歌星
***[[張敬軒]]**
** 上榜歌曲：**靈魂相認**、和華麗有約、**找對的人**、**過客別墅**
** 演繹歌曲：Deadline
** 最後三強：張敬軒（全民投票組別得票比重：25.89%）、許廷鏗（全民投票組別得票比重：19.86%）、鄭俊弘（全民投票組別得票比重：17.61%）

### 勁歌金曲金獎
***眼淚的秘密 - [[吳若希]]**

## 榮譽大獎
### 樂壇榮譽貢獻大獎
***[[林子祥]]**
威瑪共和國

**威瑪共和國**（），正式國號叫**德意志國**（德文：**Deutsches Reich**），係1918年到1933年嘅德國共和政權，響第一次世界大戰後取代德意志帝國，一路持續到1933年希特拉同佢嘅納粹黨上台成立納粹德國為止。
## 歷史
威瑪共和國係喺1918年11月9號，德國最後一位國王威廉二世被人逼到退咗位之後，喺一戰嘅最後一日（即係1918年11月9號）建立。https://www.thecollector.com/weimar-republic-hitler-rise-to-power/ 

喺1919年8月11號，威瑪憲法正式通過。https://www.britannica.com/place/Germany/The-Weimar-constitution
納粹

**納粹**（，意思係 ｢國家社會主義｣；），又叫**納粹主義**，係指20世紀由納粹德國同納粹黨推崇嘅主義，包括極端嘅愛國主義、種族主義同極權主義。

## 睇埋
*法西斯主義
*赤納粹
黨衛隊

**黨衛隊**（德文：**Schutzstaffel**），又叫**親衛隊**，係德國納粹黨嘅情報組織、軍事組織，1925年成立，去到1945年納粹德國倒台後解散。

黨衛隊轄下最出名組織係秘密國家警察。

## 睇埋
*衝鋒隊
衝鋒隊

**衝鋒隊**（德文：**Sturmabteilung**），係德國納粹黨搞嘅保安組織，1920年成立，去到1945年納粹德國倒台後解散。
## 睇埋
*黨衛隊
的士速遞

《**的士速遞**》（）係法國電影，由沙米納西利主演，洛比桑編劇，1998年上畫，用的士做故仔背景。

## 睇埋
*的士速遞2
*的士速遞3
*的士速遞4
UTV

**UTV**係香港嘅一個電視服務，由中國移動香港喺2012年創辦，本嚟係流動電視，2013年賣咗個流動電視牌畀香港電視網絡後，自己轉營做互聯網電視，主要靠智能電話嘅流動應用程式收睇。
中國移動香港

**中國移動香港**（**China Mobile Hong Kong**）係香港一間流動電訊網絡商，由中國移動全資附屬。佢前身係華潤喺1997年創辦嘅**萬眾電話**（**Peoples**），2004年喺香港交易所主板上市，2005年畀中國移動收購同私有化，2006年改名做**中國移動萬眾**，2008年再改做而家個名。

## 睇埋
*UTV
尊尼·馬菲士

（，美國英文發音：[ˈdʒɑni ˌmæθɪs] ，原名**John Royce Mathis**，）係美國男歌手，喺美國德薩斯州驕麻出世。

## 出面網頁
* 
* 
* Johnny Mathis | Biography 
* Johnny Mathis | Biography & History | All Music 
* 
* 

類:美國男歌手
浦和紅鑽

**浦和紅鑽**（；；）係日本足協屬下嘅一間足球會，喺1950年成立，位置喺關東地方埼玉縣埼玉市，主場係埼玉2002體育場。

球會成立之後到1990年代尾為止，一直喺J1聯賽同J2聯賽之間徘徊，但從2000年開始，球會變成支勁旅，到2007年為止攞過1次J1聯賽、2次天皇盃、1次聯賽盃同1次日本超級盃、1次亞冠冠軍同1次世界球會盃季軍。

## 名
足球會早年叫過做**三菱重工業足球部**，1996年2月改名做而今嘅「浦和紅鑽」。而家隊名嘅日文「」一詞，係代表最高嘅光輝同堅定嘅團結力，而「」係解做紅色。球會之所以係紅色嘅色調，係因為三菱公司屬下嘅汽車、工業嘅撈稿主色都係紅色。

## 史

## 註

## 出面網頁
* 
* 
* 
* レッズランド
* レッドダイヤモンズ後援会

類:日本足球會
黑幫

**黑幫**（婉稱：**幫會**、**社團**）指主流社會傍當地官府皆鄙視嘅非政權犯罪組織。

一笪地方嘅全部黑幫統稱**黑社會**或**黑道**，黑幫成員亦叫作蠱惑仔（「蠱惑女」毋常用）、**黑漢**（**黑婦**毋常用）、江湖人仕傍（江湖）猛人等，渠等嘅工作泛稱**撈黑**或行蠱惑。唐人嘅黑幫多數係三合會，意大利人嗰尐以黑手黨最為出名，日本官方將其地域者叫暴力團。

## 各地狀況
### 澳門

## 十九世紀
呢幾檔三合會色彩唔豐富：晌（第一次）鴉片戰爭之前，馬交已經係葡國領土，轉口生意蓬勃，亦涉及大量鴉片走私；友誼館係最早出名嗰個社團，似乎係由華人工頭林阿發（後台係洋人）創立嘅，剋扣勢力範圍工人（咕哩為主）嘅十分之一工資做會費，不過會提供人身保護；友樂館係第二個出名者，創立者似乎係華人陳光（後台都係洋人），仿效前者經營，唔迫會員交會費，不過𠱁佢哋賭錢同借錢畀佢哋再追債或以此迫使佢哋作奸犯科；兩派經常爭地盤搞到衝突。晌（第一次）鴉片戰爭之後，招工館利廬嘅阿頭李七斤乘賣豬仔生意崛起，似乎靠威迫利誘、焗賭甚至綁架等多種手段攞人出售，成為當地第三個出名社團。
### 廣東

### 香港

## 參考
洗頭艇

**洗頭艇**（）係香港舊時一類非法高速船隻，曾經喺1990年代尾到2000年代頭流行。

## 典故
香港南面屬於中國大陸廣東珠海嘅桂山島同外伶仃島，喺1990年代尾嗰時發展咗好多色情事業，畀人叫做「淫島」。有啲香港男人想瞞住老婆去「尋歡」，但又唔想畀老婆見到回鄉證簿仔扱咗出入境印，所以就幫襯黑幫搞嘅非法艇仔航線，由香港仔或長洲偷渡去呢啲島。皆因島上色情業主要係鹹濕飛髮舖，而飛髮舖有洗頭服務，所以呢啲艇仔就叫「洗頭艇」。到2000年代頭，當局打擊呢種偷渡活動，「洗頭艇」已經喺2003年到2004年基本上消失嗮。

## 相關事件
2015年尾到2016年頭，賣中共禁書出名嘅銅鑼灣書店，股東李波等五位相關人士先後離奇失蹤，社會輿論好多都認為係畀中共捉走。香港立法會議員吳亮星就引述老友消息，話五個人係坐「洗頭艇」返大陸「宿娼嫖妓」先至畀公安捉住，引起社會廣泛批評，結果第二日就要道歉。

## 相關
*大飛

## 參考
車婉婉

**車婉婉**（原名**車沅沅**，，）係香港一女歌手、唱片騎師兼演員，今下係銀河海潤演藝旗下藝人。

## 家庭背景
車婉婉阿媽係1960年代粵語片演員車綺芬，喺2002年因為偷嘢同埋洗黑錢被判監7年，後來因為身體狀況唔好而假釋，2007年肝病死。

傳聞話車婉婉生父係藝人張英才，但係車婉婉否認。

## 簡歷
車婉婉中學讀聖保祿學校，畢業出嚟想報讀1991年第4期無綫電視藝員訓練班，但係因為要喺英國練唱歌而放棄報讀。1992年參加無綫電視同埋華星唱片合辦嘅第11屆新秀歌唱大賽，憑住《我不得不放棄》一曲攞到冠軍而入行。

1993年開始參與電視劇演出，1995年約滿之後離開咗無綫，專心做歌手。2001年重返無綫，參演古裝版處境喜劇《皆大歡喜》，飾演毒辣貴妃「萬貴妃」。2003年參演時裝版《皆大歡喜》。2009年約滿之後再度離開無綫。

2013年12月，車婉婉同拍拖三年、後生自己4年嘅中澳混血兒男朋友喺泰國結婚，同期亦推出咗兩首單曲，其中一首係由林夕填詞，慶祝佢哋結婚嘅作品《一加一》。

2017年，車婉婉囝囝Justus Quinlan（BBQ）出世。

## 演出作品

### 無綫電視電視劇

### [[香港電台]]電視劇
* 2013年：燃眉時刻之破地獄
* 2022年：出發2022 飾演 高圓圓媽媽

### 網絡電視劇
*2018年：蝕日風暴 飾演 沈子君

### 電影
* 1998年：野獸刑警
* 2006年：最愛女人購物狂
* 2011年：奪命金
* 2012年：2012我愛香港喜上加囍
* 2013年：過界
* 2014年：一個複雜故事
* 2015年：死開啲啦
* 2024年：武替道 飾演 阿娟
* 2025年：淺淺歲月

### 無綫電視節目主持
* 2019年：1+1+1
* 2022年：中年好聲音
* 2023年：中年好聲音2
* 2024年：中年好聲音3
* 2025年：中年好聲音4

## 睇埋
* 陳小春
* 許志安
* 黎瑞恩

## 攷

## 出面網頁
* 車婉婉(婉婉) - Neway Star / Star Entertainment
* 881903.com 商業電台- 節目主持－車婉婉
* 
* 
* 车婉婉(豆瓣) - 豆瓣电影
* 
* 
* 
* 成功前成功後– 車婉婉| Resources | 招職,《招職》,2001-08-03

類:香港女歌手
類:香港電視女演員

類:香港主持人
類:無綫電視女藝員
類:香港聖保祿學校舊生
沅沅
李家強

**李家強**係香港歌手、演員，第十屆新秀歌唱大賽嘅冠軍。佢星途浮浮沉沉，只係喺無綫電視演出過多套電視劇，其中多次演出金庸武俠劇嘅人物。最終離開娛樂圈。

## 參演作品
### 無綫電視電視劇

## 攷
* 李家强（TVB 演员）_百度百科 
* 新秀冠軍李家強開慈善騷 | 蘋果日報 | 娛樂 | 20040213 

家強
大餅

**大餅**，又叫**光酥餅**（錯寫**江蘇餅**），係種中式烤餅，用低筋麵粉、砂糖、蛋白等材料去焗，焗到乾身而帶米白色，口感鬆化。

大餅以廣東佛山西樵最出名，叫**西樵大餅**。

粵語亦會用大餅比喻銀仔。
頭皮

**頭皮**，係頭殼頂上面嘅一層皮，通常都畀頭髮遮住咗。

頭皮嘅清潔就需要去洗頭。
東涌海濱路

**東涌海濱路**係香港一條馬路，喺大嶼山東涌，由迎禧路、怡東路交界，去到赤鱲角南路、順東路交界，全長一公里多啲。
裕東路

**裕東路**係香港一條馬路，喺大嶼山東涌，由北大嶼山公路、怡東路、翔東路交界，去到松滿路（逸東邨西南便），全長兩公里。
洗頭

**洗頭**，又叫**洗髮**，係清潔頭髮嘅行為，用到水同洗頭水將污糟嘢沖走，有時會用埋護髮素。洗頭通常喺屋企沖涼房沖涼嗰時自己做，亦可以喺飛髮舖搵洗頭仔做。

## 睇埋
*洗頭艇
廣東財政㕔舊址

，廣東街坊一般簡稱做**財㕔**（），係中國廣東廣州嘅一間民國建築，喺1919年起好，位置喺越秀區北京路最北邊嘅廣衛路口交界。佢既係廣東省財政廳嘅辦公地，又係廣東省級文物。

## 風格

建築係間仿歐洲流行古典建築風格嘅磚木、鋼筋混凝土嘅結構大樓；成間嘢有28.57米（5層樓）高、面闊37.14米，平面凹咗入去個樣。門頂嘅石匾有寫住「廣東財政㕔　中華民國八年六月吉日」啲字；間樓一期起好時，凈起咗3層樓，二期時又起埋4樓同5樓，重有穹窿頂。其中1樓同3樓係鋼筋混凝土樓板，剩低嘅2、4、5樓都係木樓板結構。大門係仿羅馬柱式巨柱、倚柱同方柱，一直通到三樓頂。二樓入面正中間有條螺旋梯；樓頂有棟好多條線腳樣嘅女兒牆，同樓頂嘅沿邊相協調。

## 史
間嘢喺1915年喐手起，1919年起好。1921年4月，孫中山先後喺財㕔同國會議員搞茶話會同歡迎援閩粵軍返嚟廣東。同年5月5號，孫中山宣誓做咗非常大總統之後，嚟過呢度搞遊行。1925年7月，廣東省政府嚟過呢度辦公。1927年12月爆發廣州起義時，葉挺同聶榮臻嚟過呢度睇敵情重決定將起義部隊撤出廣州。

建築喺1978年出現破損而搞加固維修，喺保持外觀嘅同時，重將2、4、5樓原先有嘅木樓板改成混凝土樓面，重拆咗舊時前廊隔牆同東西廊隔牆，外牆啲窗換成鋁合金鋼窗，重拆埋外牆正中門頂嘅山花，而外牆改成水刷石米樣。1993年8月9號俾廣州市人民政府以「廣東省財政㕔大樓」嘅名列入為市級文物；2002年7月俾廣東省人民政府升級為省級文物。

## 有關嘅書
* 

## 連出去

* 广东财政厅旧址 广东艺术视窗
* 广东财政厅旧址 大洋网 （2012-06-15）
* 广东财政厅旧址 广州市文化广电新闻出版局（版权局）
* 广东财政厅旧址 广州越秀文艺网
* 广东财政厅旧址 粤港澳文化资讯网
胡芝

（，）係波蘭嘅第三大城市，胡芝省首府，位於波蘭中部，人口約莫71萬。喺波蘭文入面，「胡芝」呢個字解作「船仔」，而胡芝嘅市旗同市徽都有架船仔。

## 教育
胡芝有三間波蘭嘅主要大學同一啲高等教育嘅學校。胡芝最多學生入讀嘅第三級學院係：
* 胡芝大學（）
* 胡芝科技大學（）
* 胡芝醫科大學（）
* 胡芝國立電影學院（）

## 出面網頁
* www.uml.lodz.pl/
波茲南

**波茲南**（）係波蘭第五大城，大波蘭省首府，人口約莫55萬。

佢曾經係普魯士王國同德意志帝國領土，叫**波森**（）。

## 出面網頁
* www.poznan.pl
舒車前

**舒車前**（；，），又譯做**斯塞新**，係波蘭第七大城，西波美拉尼亞省首府，人口約莫41萬。

佢響二戰前一路都係德國領土，叫**斯德丁**（）。

## 出面網頁
* www.szczecin.eu

## 註

## 參考
比得哥斯

**比得哥斯**（，）係波蘭第八大城，庫亞維-波美拉尼亞省首府，人口約莫36萬。

佢曾經係普魯士王國同德意志帝國領土，叫**布洛姆貝格**（）。

## 出面網頁
* www.bydgoszcz.pl
盧布林

**盧布林**（）係波蘭第九大城，盧布林省首府，人口約莫30萬。

## 出面網頁
* lublin.eu

## 文獻

類:波蘭城市
海俊傑

**海俊傑**（，）係香港男歌手、演員，無綫電視藝員同前亞洲電視藝員。

海俊傑喺香港出世，老竇係中英混血兒，所以佢有四份之一英國人血統。佢係無綫電視前花旦陳慧珊嘅表弟。而細佬海俊文係無綫電視節目《超級巨聲》30強之一。

海俊傑17歲移民去美國麻省。1994年參加無綫電視同埋華星唱片合辦嘅新秀歌唱大賽攞到冠軍，簽約華星唱片做歌手，重攞到1994年度十大勁歌金曲頒獎典禮最受歡迎新人獎（男歌星）銀獎（當年金獎得主係古巨基，銅獎得主係曹永廉）。後尾加入無綫電視，至2006年初過檔亞洲電視簽經理人合約。2008年初約滿亞洲電視。2018年5月簽約加盟，正式回歸香港樂壇。2019年5月再簽無綫電視部頭合約。

## 音樂專輯
* 1994年：《微風中的海》

## 歌
* 1996年：《闔府統請》- 無綫電視劇集《闔府統請》主題曲
* 2000年：《愛情政治》- 亞洲電視劇集《妳想的愛》主題曲
* 2011年：《贖罪》（國語）

## 電視劇
### 無線電視

### 亞洲電視

### [[香港電台]]

### 其他
* 天空小說之我心不死
* 理想的愛
* 新楚留香 飾 血長空
* 少年英雄之洪文定
* 怪談
* 法內情2002 飾 Marco
* 倩女幽魂
* 功夫足球 飾 霍金
* 非常皇帝生擒鍾無艶
* 伙頭智多星
* 大冒險家 飾 陳家明

## 電影
* 黑道風雲之收數王
* 娛樂之王
* 緣份有TAKE2
* 黑血
* 無法無天
* 山村老屍
* 死亡網絡
* 人頭豆腐湯
* 新三狼之歡場屠夫
* 孤男寡女
* 天脈傳奇

## 攷

## 出面網頁
* 
* 
* 
* 
* 
* 

類:無綫電視男藝員
類:前亞洲電視男藝員
類:亞歐混血
文佩玲

**文佩玲**（**Jacqueline MAN Pui-ling**， ），暱稱文文，1986年參加第五屆新秀歌唱大賽，擊敗亞軍許志安同埋季軍黎明等等，贏到冠軍同埋最佳台風獎，後尾簽約華星唱片，喺華星淨係錄過一張唱片，最後重推出無期。1989年轉簽百代唱片，推出《文佩玲》同埋《鬥氣》兩張唱片，1992年退出娛樂圈，轉行做保險。離咗婚，有一個女。比較令人留低印象嘅作品包括同杜德偉合唱嘅《愛全為你》同埋1987年電視劇《男兒本色》主題曲《錯在情多》。

## 音樂專輯
*《文佩玲》
*《鬥氣》

## 攷

類:香港保險界人士
類:香港女歌手
佩玲
映日路 (廣州)

**映日路**（）係中國廣東省廣州市嘅東西走向弧形馬路，喺黃埔區廣州科學城中間偏東位置。佢同越秀區嘅長堤大馬路一樣，都係兩邊連接同一條馬路。

## 敘述
全長1.7km，闊49米，雙向7車道。

## 經過嘅道路
條路從西到東排，**加粗**嘅字係主幹道：
***[[科學大道 (廣州)|科學大道]]**
***[[開泰大道 (廣州)|開泰大道]]**
***[[凝彩路]]**
***[[科學大道 (廣州)|科學大道]]**

類:廣州道路

類:廣州科學城
彩頻路

**彩頻路**（）係中國廣東省廣州市嘅東西走向馬路，喺黃埔區廣州科學城西南角。西邊從神舟路開始，一直向東去到科珠路。

## 敘述
全長500m，闊22米，雙向4車道。

## 經過嘅道路
條路從西到東排，**加粗**嘅字係主幹道：
*神舟路
***[[科珠路]]**

類:廣州道路

類:廣州科學城
茅崗 (廣州)

**茅崗**（），亦寫**茅岡**，係中國廣東廣州嘅地名，喺珠江主航道北邊。而家屬黃埔區魚珠街道，亦係呢個街道唯一嘅行政村，轄倉下、頂崗、東福、和貴（和貴、城門）、井愛（井頭、愛蓮、北聚）、坑田、坑頭、沙井程、沙井黃、石崗、塘口、西華、江貝、元貝、九沙等自然村。

## 名
條村因舊時係個山崗，上邊生咗好多茅竹得名。

## 史
大宋紹興年間，彭文峯由番禺蓼涌鄉（而家番禺區羅邊附近）搬來開村；去到嘉定年間，周氏祖先由湖南道州縣（而家湖南省永州市道縣）搬來番禺，娶咗彭家個女，落籍番禺茅岡鄉。

## 攷

類:廣州地理
類:黃埔區行政村
茅崗 (肇慶)

**茅崗**（）係中國廣東肇慶嘅地名，喺高要金利鎮西南邊5公里地區。

## 名
個村係因為舊時係個山地，入面生咗好多茅草，而且啲草都有鋸齒，好鎅手。當地啲人用茅草嚟形容「好利」，以便驅除邪氣，保障住人平安。所以「茅崗」個名係噉嚟。

## 古仔
從前有位商人成日出去做生意，由於嗰時治安太差，為避免俾人揼兵，就將銀兩放入用竹整嘅蛤枴嚟整蠱啲地痞、爛仔同金魚佬，所以個村有「茅崗大蛤枴」嘅名。而蛤枴係有「富貴同吉祥」噉解。

## 攷
* 肇庆古村落--茅岗村 广东侨网

類:肇慶
呂方

**呂方**，喺南京出世嘅前香港男藝人，亦係1983年《TVB第二屆新秀歌唱大賽》冠軍得主，目前以自由身喺香港發展。

## 生平履歷
呂方喺南京出世，鄉下係喺江蘇無錫或者上海；細個嗰陣同屋企人移民去香港生活，當時讀書成績一般。中學畢業之後就喺1983年得到黎小田嘅提攜而去參加TVB《歡樂今宵》節目《Sing星聲》以及TVB同埋華星唱片合辦嘅「第二屆新秀歌唱大賽」而入行。當時佢憑《我是中國人》一曲攞到冠軍。出道早期曾經跟隨歌唱老師戴思聰學唱歌；好受唱片公司重視，喺1985年推出熱賣大碟《聽不到的說話》。其後《你令我快樂過》、《雪山飛狐》、《心語》、《只因我太癡》同埋《彎彎的月亮》等等歌都大行其道。

佢喺近年已經逐漸減產，決定唔再拍劇，只係間中做演唱會嘉賓。

## 感情生活
呂方1990年代開始同藝人鄭裕玲拍拖，直至2008年和平分手，交往長達16年。

2020年佢同細佢十六歲、開網購平台嘅伍惠寶結婚，同年8月8號生咗個囡。

## 註

## 參考

## 出面網頁
* 
* Lui Fong — The Movie Database (TMDb)
*
大沙東站

**大沙東站**（，），規劃時期嗌過**大沙地站**（；）；係廣州地鐵同嘅轉車站，位置喺黃埔區大沙地東嘅鎮東路口東邊隔籬。不過兩個月台嘅開放時間都唔同，其中喺2009年12月28號開始營運，而喺2023年12月28號開放。

## 結構
### 樓層
呢個站一共有2層樓嘅地下區域，其中地下4樓係站廳，有票務設施，客務中心同商鋪；地下2樓係車站設備；地下3樓係嘅月台；地下5樓係嘅月台。雖然車站冇休息室，但廁所喺月台西邊。

#### 打掂

#### 打橫

### 站廳
大沙東站嘅收費區喺站廳嘅中間偏北嘅位，而南邊係人行通道，而車站嘅商舖同自助服務方面，都喺嗮車站兩邊嘅免費區入面，收費區有好多部扶手電梯同樓梯、專用𨋢往返月台。

### 月台
呢個站有一個島式月台，喺大沙地東路嘅地底。

### 商舖同自助服務
而家嘅大沙東站入面有好多唔同類嘅鋪頭畀乘客買嘢同埋食嘢，好似有便利檔、麵包檔同洗衫舖等。

另外，大沙東站入面重有好多自助服務設施畀乘客用，包括咗自動櫃員機同自動販賣機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。

### 出入口

呢個站一共有3個出入口，分別係A、D同C。

## 頭尾班車信息同配線圖

## 車站歷史
### 規劃
========
呢個站最先喺2003年嘅方案入面出現，嗰時規劃嘅就改咗喺茅崗立交南邊轉去東邊到大沙地路入面，跟住行大沙地路嗰邊，甚至喺呢度整咗呢個站出嚟，嗰時規劃就嗌「大沙地站」，位置就喺而家呢度。到咗2004年3月嗰時嘅市政公開徵意見就話將呢個站改名做「大沙東站」。
========
呢個站最先喺2005年嘅方案入面出現，嗰時規劃嘅二期去到黃埔區近下沙村嘅大沙地站為止，重話明遠期會繼續延長到蘿崗入面。但2010年規劃變成到呢個站為止做東北邊嘅總站。後嚟地鐵方考慮到蘿崗地區發展得好快，加上解決當地民眾去番禺、南沙區唔方便嘅問題，而將遠期規劃同路線一齊打埋包入去，令呢個站降級成中途站，但同轉乘嘅車站冇變到。隨後規劃喺2018年1月16號先至落實。

### 施工
========
呢個站喺2006年中正式開始喐手起，2009年11月底起好。
========
*2018年12月28號，車站工地正式開始圍蔽。

### 開通
喺2009年12月28號嘅正式開通營運嗰時，呢個站正式開畀人坐車。

## 利用狀況
呢個站附近都係黃埔區嘅政府機構同住宅地區，除咗上落班高峰之外，其它時間都比較少人上落。另外，由於附近有間黃埔區兒童公園響度，逢每週末或節假日都有親子團隊成日嚟呢個站上落。

## 附近嘅建築同景區

### 政府部門
* 黃埔區人民政府
* 黃埔區司法局
* 黃埔區委
* 黃埔區人民法院
* 黃埔區信訪局

### 公園
* 黃埔兒童公園
* 黃埔荔枝公園

### 學校
* 黃埔區行政幹部學校
* 黃埔區委黨校

### 體育場
* 黃埔區體育館

### 住宅
* 泰景花園
* 銀豐花園
* 新安苑

## 接駁交通
日班車
:普通巴士：
::320、323、324、328、344、355、357、360、363、廣369、389、390、432、433、459、517、581、943
:BRT：
::B29、B30、B31
夜班車
:夜46

## 攷

## 上一站·下一站
映日路

**映日路**可以係：
*映日路 (廣州)：喺廣東廣州黃埔區。
*映日路 (長沙)：喺湖南長沙嶽麓區。
Kinder奇趣蛋

**Kinder奇趣蛋**係由意大利費列羅公司出產嘅一種專門畀細路玩嘅玩具，樣係一隻蛋，半隻裝住牛奶醬、朱古力醬同兩粒威化波波，半隻裝住玩具。

## 出面網頁
*Kinder 官家網

類:玩具
Kinder朱古力

**Kinder朱古力**係由意大利費列羅公司出產嘅一種朱古力，樣係一條朱古力棒，出面係朱古力，入面係牛奶餡。

## 出面網頁
*Kinder 官家網
伊藤紘平

**伊藤紘平**（；；）係日本足球員，亦係酒田市第一位職業足球員，司職後衛，曾經效力香港超級聯賽球會灝天黃大仙。

2016年2月18號，黃大仙宣佈放棄伊藤紘平。

## 攷

## 出面網頁
*http://wehk.442.hk/editing-data/player.php?id=685
*東網報導
劉欣宜

（，），綽號**E Cup Baby**，係香港模特兒。佢喺香港出世，沙田培英中學中五畢業同埋香港專業教育學院沙田分校設計系文憑畢業，本嚟投身設計行業，轉做𡃁模，又做過空中服務員。

### 出道簡歷
2006年開始參加香港動漫節做cosplay。2006年至2008年期間，飾演萬代遊戲女郎獲勝，08年佢同李曼筠等人出演《Sony高清寶寶》代言人。2009年參加TVB《美女廚房》美少女廚神而開始出名，同年推出寫真《夏之盛放》。

2011年之後，佢引退娛樂圈，轉行做空姐，並喺2016年3月同音樂人陳子敏結婚。2020年12月，香港航空宣佈炒人。做咗7年機艙乘務長嘅劉欣宜，宣布自己要離職。

## 演出作品
### 電視
* 2009年《美女廚房 (第二輯)》
* 2010年《一念之間》
* 2011年《廉政行動2011》

### 寫真
* 2009年《夏之盛放》
* 2010年《Miyoko **劉欣宜2010寫真集**》

## 註
* 身材參考數值。

## 參考資料

## 出面網站
*  (停用)
* 劉欣宜Facebook
* 劉欣宜相集 
* 劉欣宜影集
銅鑼灣書店五人失蹤案

**銅鑼灣書店股東同員工連環失蹤**係香港銅鑼灣一間樓上書店—銅鑼灣書店嘅股東同工作人員、母公司（巨流傳媒有限公司）業務經理5人喺2015年10月到12月陸續詭異失蹤嘅案件，其中股東李波喺香港境內失蹤。

由於書店因為賣中國政府唔畀出版同賣嘅政治禁書而出名，社會輿論指佢疑似被中國大陸官員跨境帶走，擔憂香港「一國兩制」、言論自由、出版自由受到侵蝕。

有傳媒指5個人嘅失蹤，係中央人民政府想阻止佢哋繼續出版對國家領導人不利嘅書，包括喺嗰時就嚟出嘅《習近平與他的情人們》。

## 失蹤者
5名失蹤嘅香港永久居民為：

## 睇埋
*銅鑼灣書店
*洗頭艇

## 參考

## 出面網頁
*香港網絡大典：銅鑼灣書店事件
物質

**物質**（）係物體組成嘅成份，最基本組成單位係原子，隨住唔同嘅相態會出現唔同嘅形象。

所有物體都可以轉換做能量，叫質能等價。而物質嘅質量永遠都唔會變，叫物質不滅定律。

## 定義

喺現代化學（專研究物質嘅科學）裏面，物質一般都係定義做具有以下呢啲特徵嘅嘢：
*有固有質量－指嚿嘢喺唔郁嗰陣嘅質量；
*有容量－一嚿物質梗會或多或少噉霸一定量嘅空間；
*由粒子組成；

## 原子論

## 註釋

## 睇埋
*物質主義
## 攷
節度使

**節度使**係唐朝創立嘅地方軍官，有好大權，到安史之亂更加變成擁兵自立，將官銜世襲，史稱藩鎮割據，局勢一路持續到五代十國後，大宋宋太祖趙匡胤「杯酒釋兵權」，令節度使呢個官銜再無實權，到大元就無再設過。
華夷之辨

**華夷之辨**係中國古時分清華夏同蠻夷嘅概念，將中原睇成華夏文明中心，外邊係朝貢國，再外邊係四夷：東夷、南蠻、西戎同北狄，最外邊就係化外之地。
企業號

**企業號**可以係：
*企業號航空母艦
*企業號太空穿梭機
*企業號 (太空船)，《星空奇遇記》入面嘅太空船
壽星公 (牌子)

**壽星公**（英文：**Longevity Brand**）係煉奶牌子，1930年代頭開始賣，由香港人蔡念因創辦，1930年代尾將總部搬到越南，成為越南出品嘅食品牌子。

去到1975年西貢淪陷後，越南以外嘅壽星公煉奶都改由荷蘭菲仕蘭食品出產同代理。

## 睇埋
*鷹嘜 (奶製品牌子)
蒙雪麗

**蒙雪麗**係由意大利費列羅公司出產嘅一種朱古力，分成一粒粒，用粉紅糖紙包住，出面係朱古力，入面係酒心車厘子餡。

## 出面網頁
*Kinder 官家網
羅姆文

**羅姆文**（rromani ćhib），俗稱**吉卜賽文**或者**吉普賽文**，係吉卜賽人嘅語言，有最少六十種方言，家下有唔止三百萬人用緊。

## 參考
企業號航空母艦

**企業號航空母艦**（**USS ''Enterprise'' (CVN-65)**）係一艘隸屬於美國海軍嘅核子動力航空母艦，1960年落水，係全世界頭一隻核子動力航空母艦。
鷹嘜 (奶製品牌子)

**鷹嘜**（英文：**Eagle Brand**）係煉奶牌子，由Gail Borden（1801-1874）喺1856年發明，同年開始喺美國售賣，當時煉乳作為奶製品唔使雪凍就可以長時間保存同埋運輸，係一種突破性嘅技術，而且因為同時南北戰爭，軍方同埋平民對煉奶有大量需求，令公司迅速發展而遍佈世界。而家美國嘅鷹嘜煉奶由JM Smucker出產。

而家兩岸四地同日本嘅鷹嘜煉奶都係由雀巢公司出產。香港鷹嘜煉奶個商標響1874年7月21號註冊，係香港第一個註冊商標。

## 睇埋
*壽星公 (牌子)

## 連出去
*
*
*雀巢香港：
*
*

## 注釋
吉卜賽人

廣府話講嘅**吉卜賽**人，中文正式叫做**羅姆**人（講國語或者普通話嗰陣時重會嗌「**吉普賽**人」），係個起源自印度北部嘅民族，週圍流浪，而家已經散居到世界各地，主要係歐洲。渠哋多數講羅姆話傍埋住嗰個國主要嗰種話。

喺歐洲，吉卜賽人數約莫係一千兩百萬，係嗰處最大嘅少數族裔群體，偏偏又似乎係俾人歧視得最犀利嘅一族。

## 註

## 攷
豪薩文

**豪薩文**（Harshen Hausa）唔係任何一國嘅官方語言，但係係西非地區通用嘅語言，有超過3400萬人用緊。
石敢當之雄峙天東

（）係由山東衛視傳媒同北京完美影視一齊整嘅古裝神話電視劇，成部片有48集。部片劇情成分同2000年時，本港台播嘅《俠女闖天關》一樣，都係兩部片合編而成，但佢將《西遊記後傳》同泰山石敢當傳說兩份嘢合編。入面講喺民間入面，英雄人物石敢當同魔界一齊死過嘅古仔。
## 劇情
大唐年間，魔王大頭奎剛喺度諗緊魔界定凡間嘅各種惡勢力嚟顛倒乾坤而獨霸三界嘅事。玉帝派哪吒落去凡間搵三界護法。去到東嶽泰山時，發現有嚿大石嗌石敢當，但佢受天地靈氣影響，就快孵出嚟。點知風雲突變，有三隻大型怪獸走出天庭嚟整蠱人間，而石敢當即刻出嚟用神力保護百姓而被讚。過咗5個世紀，天神奎剛有嗌咗大批妖邪向三界進攻，連玉帝同屬下班友除石敢當之外都中嗮計。石敢當入咗阿修羅界救出玉帝同諸神，連奎剛都滅咗而搞到三界天下太平。結果石敢當成為仙凡兩界出嗮名嘅英雄人物。

## 出鏡人馬

## 連出去
*  石敢当之雄峙天东 (2015) 豆瓣
*《石敢当之雄峙天东》山东衛視專題

類:中國電視劇
唐人街 (電影)

《**唐人街**》（）係一部1974年嘅美國電影，由執導，、菲丹娜惠主演。

## 演員表
*積·尼高臣 飾 
*菲丹娜惠 飾 

## 出面網頁
*
怕醜

**怕醜**係種情感，係指對住人嗰陣出現驚、唔舒服、尷尬嘅感覺。

## 睇埋
*怕醜草
新猛龍過江

係由浙江永樂影視負責出嘅武俠抗日傳奇劇，成部片有36集。入面講嘅係1937年，盧溝橋事變之前嘅上海灘十里洋場出嘅曠世報仇古仔。廣州電視台同陽江電視台分別喺2015年底影過佢嘅粵語版。

## 劇情
民國初年，北腿泰斗仇振榮同南拳之王杜英豪搞咗場擂臺大戰，嗰時仇振榮先得10歲，親眼睇到阿爸俾杜英豪殺死咗，而杜英豪變成武術界出嗮名嘅大英雄。雖然杜英豪係個重情義嘅人，但佢重喺度掛住仇振榮係點死嘅，佢唔睇名利之餘重決定帶住佢老婆同仔女去上海匿埋。過咗18年，聶雲（仇駿嘅愛人）搵到杜英豪。雖然經歷好多危險同困難，但仇駿逐漸知返杜英豪係乜人，佢重發現害死仇振榮阿爸嘅兇手係上海灘出嗮名嘅梟雄——盧三雄。仇駿嘅細佬——仇震已經成為盧三雄嘅有能力幫手，但盧三雄亂嚟，重對杜英豪同仇駿等人搞咗一系列殘忍嘅打擊行為，重同日軍特務首領宮本一郎一齊搞搞震。九一八事變之後，杜英豪同仇駿、 仇震等人一齊聯合襲擊，將盧三雄剷除咗而打擊日軍侵華勢力。

## 出鏡人馬

## 連出去
* 电视剧拍摄制作备案公示表
*  新猛龙过江 (2015)  豆瓣
* 新猛龙过江分集剧情介绍1-36集大结局 酷娱网

類:中國電視劇
類:武俠劇
類:抗日題材劇
山谷

**山谷**，又叫**谷地**，係山兩邊正地形之間嘅負地形，通俗啲講即係兩邊山中間地勢比較低嘅地方。谷中間好多時都會有溪河流經。

兩邊懸崖嘅山谷，通常會特別叫佢做峽谷。
海峽

**海峽**（）係夾響兩嚿相鄰嘅陸地之間，同兩邊海洋接埋一齊嘅狹窄水道。佢係交通要道同航運樞紐嘅地理位置，亦係歷嚟嘅兵家必爭之地。

## 形成
海峽由地殼運動造成。喺地殼開始運動時，近海洋嘅陸地開始斷裂而下沉，出現凹陷嘅深溝，跟住海水湧入嚟浸嗮條深溝。從而將大陸同隔籬嘅島同相鄰板塊分開。

## 性質
經過海峽啲水都好急下，加上水嘅上下層溫度、含鹽度、水色同透明度都唔同。海底大多數係岩石，幾乎冇任何細微沉積物。

## 海峽之最

## 有關嘅書
* 中国少年儿童百科全书 自然·环境 第187页　浙江教育出版社 ISBN 7-5338-1946-2/G·1942

## 睇埋
*水道
環礁

**環礁**，係海入面珊瑚礁繞圈而成嘅島，中間有潟湖，主要分佈響太平洋同印度洋。
國家公園

**國家公園**係由一個國家嘅政府設立同管理嘅公園，目的係為自然保育。

世界上頭一個國家公園係美國嘅黃石國家公園。
再見女郎

《**再見女郎**》（）係一部1977年嘅美國電影，由執導，、、主演。

## 演員表
* 飾 
* 飾 
* 飾 

## 出面網頁
*
凍原

**凍原**係一種生態系統，主要響緯度比較高嘅地區，天氣凍，多數都係乾燥，好少植物適應到，動物亦比較少。
馬六甲 (搞清楚)

**[[馬六甲州|馬六甲]]**通常指馬來亞嘅地方兼馬來西亞嘅州，亦可以係：

*馬六甲市，馬六甲州首府
*馬六甲海峽，東南亞海峽
*滿剌加，又叫**馬六甲蘇丹國**，東南亞古國
德意志帝國

**德意志帝國**（德文：**Deutsches Kaiserreich**），正式國號叫**德意志國**（德文：**Deutsches Reich**），係1871年到1918年嘅德國君主制政權。佢主要繼承普魯士王國，響打輸第一次世界大戰後被威瑪共和國取代，但係威瑪共和仍然用德意志國嘅國號。德意志帝國係德意志民族國家，政體係聯邦（或成員邦制）君主立憲制。

## 史
德意志帝國喺1871年1月1號按新訂立嘅憲法成立。1871年1月18號，普魯士國王威廉一世喺凡爾賽鏡廳稱帝，而當時帝國仍然打緊普法戰爭。德意志帝國係第一個德意志族民族國家，建國基礎係小德意志，統治層係嚟自普魯士嘅荷軒蘇蘭族。

德國行帝制期間，經過高度工業化過程，經濟同社會快速由農業社會過渡為工業社會，特別喺19世紀末期。德國社會經歷人口高增長、都市迅速發展、中產階級崛起，而手工業同農業就慢慢衰落。

帝國初期內政同外交都係由首任兼任期最長嘅俾斯麥主理，直至1890年，佢嘅治術初期比較放任，後來佢以文化鬥爭抗擊社會主義思潮，內政踏入較保守主義嘅階段，後來德國通過保護主義嘅關稅同埋社會保險政策，為社會政策轉捩點。俾斯麥以極其複雜嘅同盟制度保障德國利益，包括1879年同奧匈帝國結盟。後來1884年當帝國主義進入高峰之際，德國同其他殖民帝國因為種種殖民利益而陷入激烈衝突，尤其時為世界霸主嘅大英帝國。

1888年威廉二世繼位，喺俾斯麥辭職之後施加個人影響力，主導帝國政治，但同時個別其他官員亦左右其政策，以致有時國策畀人有矛盾同難以預測之感。德國社會運動同傳媒興起，間接促使政府採取帝國主義「世界政策」，以及針對社會民主而實行團結政策，另外實施海軍擴張政策。威廉二世嘅稱霸野心造成德國被孤立，並且增加戰爭危機。當第一次世界大戰終於喺1914年爆發，德國被迫面對多條戰線，而軍方喺內政方面亦都把持政策。隨住德國喺戰爭中遭受大量人命傷亡，以及被協約國封鎖海路，王室逐漸喪失廣泛支持。1918年，戰爭就快打完之際，德國先至實行十月改革，使首相必須獲得國會信任先可以執政，但冇幾耐發生德國革命，共和派喺威瑪成立共和政體，行代議民主制，威廉二世喺1919年11月9號被逼退位，並流亡荷蘭。

雖然之後德國又換過幾次政權，行政區亦都頗多變更，但係德意志帝國作為第一個德國政權，人口構成同今日德國始終相若。

## 參考
德意志國

**德意志國**（德文：**Deutsches Reich**）係德國1871年到1945年嘅正式國號，包括以下三個時期：
#德意志帝國（1871年到1918年）
#威瑪共和國（1918年到1933年）
#納粹德國（1933年到1945年）
基斯·柏琴

（，；），全名係（，），係英國嘅自然歷史學家、外景攝影師、電視節目主持人兼作家，英格蘭咸普郡修咸頓人。1980年代尾成日喺兒童系列電視節目——《》出鏡而出名，2009年重喺BBC嘅自然系列節目——《》出鏡。

## 註

## 出面網頁

* 
* BBC South presenter profile
* Presenter of Seven Man-made Wonders of the South
*  – West Midland Bird Club article about filming event with Packham.
*  Chris Packham Original Message Board

類:攝影師
類:電視主持人
類:英國作家
希波克拉底

**希波克拉底**（，）係古希臘醫學家，被後世尊稱做「西方醫學之父」。

## 睇埋
*希波克拉底誓詞

類:醫學家
黃子揚

**黃子揚**（，）係1980年代香港電影男演員，身形高大，擅長做反派。

黃子揚1989年參加無綫電視搞嘅《銀河接力大賽》，喺比賽入面飾演反派，攞到冠軍。1988年開始參與電影演出。

黃子揚曾經同動作女星惠英紅發展姐弟戀，1991年由惠英紅主動提出分手，有傳係因為性感女星陳寶蓮介入。惠英紅曾經用「劫財劫色」形容黃子揚，重話爾段情係佢最大嘅污點。後來黃子揚又同女歌手蔡立拍拖，最後同一名外籍女人結婚。

黃子揚1994年因為停牌期間揸車被捕，即時入獄兩個月。

黃子揚後來去咗中國內地發展，並改名黃紫揚。2004年喺廣州拍電影《決不開槍》，親身上陣墮樓戲，發生意外，身受重傷，但係重堅持出院以免阻住拍攝進度。

黃子揚喺2009年受浸，信耶穌。

## 參演作品
### 電影

### 無綫電視電視劇

### [[亞洲電視]]電視劇

## 攷


## 出面網頁
* 
* 
* 

類:香港新教徒
類:香港監犯
子揚
李國偉 (實業家)

**李國偉**（；；），原名**忠樞**（；；），係中國嘅近代實業家，江蘇無錫人，亦係榮德生嘅女婿。喺抗日戰爭期間開辦過好多間榮氏家族嘅企業而出名。中華人民共和國成立之後，重做過湖北省人民政府委員、湖北省政協副主席、中華人民共和國人大代表同政協常委等職位。

1978年10月1號，佢喺北京因病冇得醫而死，終年85歲。

## 連出去
* 10.1纪念：刘鸿生、吴子牧、马惇靖、李国伟、柳滨 掌上猫扑
* 抗战中的企业︱“红牡丹”牌面粉：走向世界的民国制造 澎湃新闻
* 武汉工业遗产第10号——福五面粉厂旧址 中国记忆论坛
* 从棉纱大王到红色资本家 南方周末

國偉
類:無錫人
類:前全國人大代表
類:前全國政協委員
大同教

**大同教**，又譯**巴哈伊信仰**，係亞巴郎諸教其中一隻，19世紀由伊朗人巴哈歐拉創辦，教義係實現世界大同。
猶太聚會所

**猶太聚會所**，又叫**猶太教堂**、**猶太會堂**，係猶太教嘅教堂，主要係畀教友祈禱同研習。
李國偉 (數學家)

**李國偉**（；；）係臺灣嘅數學家，臺北人，喺江蘇南京出世。做過中央研究院科學史委員會主任委員同國際數學史委員會委員。佢主要研究組合數學同科學文化比較多。1986～1988年期間攞過國科會（今日嘅中華民國科技部）傑出研究獎，1994～1995年期間攞過國科會優等獎，2004年攞過中華民國數學會特殊貢獻獎。

## 連出去
* 李國偉 中央研究院數學研究所
* 天下文化 李國偉 遠見‧天下文化事業群

國偉
類:臺灣人
類:數學家
李國偉

**李國偉**可以係：
*李國偉 (實業家)（1893～1978），中國大陸實業家
*李國偉 (數學家)（1948～），臺灣數學家
尼爾斯·波連

（；）係瑞典富豪汽車公司嘅首席安全工程師兼V形多點式安全帶設計師，昂格曼蘭人。1958年因為設計出三點式安全帶而被應用喺汽車，從而大大噉提高咗汽車嘅安全性能。

## 睇埋
* 安全帶

## 出面網頁
* 
* 
* 
* 
* 
* 
* 
* 

類:瑞典人
類:發明家
杜德偉

**杜德偉**（，，）係香港歌手、演員，1985年第四屆新秀歌唱大賽金獎得主。

## 屋企
杜德偉係菲中混血兒，阿爸杜奧利（）係樂隊領班，阿媽係華語歌手張露，阿哥杜德智（Orlando To）係運動教練。

## 簡歷
杜德偉中學讀聖保羅書院，喺加拿大讀過大學。讀書嗰陣時已經好鍾意唱歌，返香港之後參加咗無綫電視同埋華星唱片合辦嘅1985年第四屆新秀歌唱大賽，攞到金獎之後晉身樂壇。1987年推出首張個人大碟《只想留下》；1990年喺臺灣推出首張國語大碟《談情說愛》。

杜德偉嘅歌以快歌為主，多數帶有濃厚嘅西式流行曲風格。而佢嘅打扮又前衞，畀人狂放嘅印象。由1980年代尾香港樂壇全盛時期開始，杜德偉以火辣舞曲走紅華語樂壇，佢嘅歌《讓自己快樂》、《拯救地球》、《真的想你》、《信自己》、《愛你讓我勇敢》、《無心傷害》、《情人》、《Sexy Baby》、《脫掉》等等都流行一時。

自2000年起杜德偉受到緋聞、涉毒等負面新聞影響，多數喺中國大陸同埋臺灣發展，甚少喺香港露面。

2013年8月發行國語專輯《好樣》，成日喺臺灣同埋香港嘅各種活動入面現身。

2014年重回香港樂壇。8月16至17號喺紅磡體育館舉辦兩場《杜德偉極杜世界巡迴演唱會》。

2019年12月24號，佢喺北京工人體育館舉行咗《起來 Get Up 世界巡迴演唱會》。

## 音樂作品
;1986年：
*《華星新秀新節奏》（粵語合輯，1986年7月）

;1987年：
*《只想留下》（粵語專輯，1987年4月）
*《等待黎明》（粵語專輯，1987年11月）

;1988年：
*《等待黎明Remix版》（粵語專輯）
*《Alex To Anima》（粵語專輯，1988年7月）
*《忘情號》（粵語專輯，1988年10月）
*《3" CD Single》（粵語精選）

;1989年：
*《One More Night》（粵語專輯，1989年11月）
*《3" CD Single》（粵語精選）

;1990年：
*《One Day in My Life》（粵語專輯，1990年8月）
*《談情說愛》（國語專輯）
*《Day and Night》（粵語精選）

;1991年：
*《再續情緣精選》（粵語精選，1991年3月）
*《My Love》（國語專輯，1991年5月）
*《天生喜歡你》（粵語專輯，1991年7月）

;1992年：
*《讓自己快樂》（粵語專輯，1992年1月）
*《狂風》（國語專輯）
*《Cherish》（英文專輯）
*《拯救地球精選》（粵語精選）
*《最愛17首》（粵語精選）

;1993年：
*《准我再一次》（粵語專輯，1993年4月20號）
*《准我•自我》（粵語專輯，1993年11月5號）
*《准我•自我演唱會》（演唱會專輯）
*《冒險遊戲》（國語專輯）

;1994年：
*《未變過》（粵語專輯，1994年9月8號）
*《All For You》（英文專輯）
*《天旋地轉舞曲情歌選輯》（中、英文精選輯）
*《Loving You》（單曲）
*《絕對》（國語專輯）
*《再次准我自我精選》（粵語精選）
*《再次准我自我MD精選》（粵語精選）
*《幻彩Dance Mix》（混音精選）

;1995年：
*《天真》（國語專輯）
*《我的、杜德偉》（粵語專輯）
*《Best Love》（英文專輯）

;1996年：
*《發現愛》（國語專輯）
*《Best Love 2》（英文專輯）

;1997年：
*《知解》（粵語專輯）
*《不走完美》（國語專輯）
*《華星25週年精選系列：杜德偉18首》（粵語精選）

;1998年：
*《鐘愛1998》（國語精選輯）
*《Alex to My Love》（單曲）
*《Talking Heart to Heart》（英文專輯）
*《華納我愛經典系列：杜德偉》（粵語精選）

;1999年：
*《情人》（國語專輯）
*《著迷》（粵語新曲加精選）
*《All of Alex to》（國、日、英、粵精選輯）
*《跟著我一輩子》（國語專輯）
*《3DCD精選》（國語精選）

;2001年：
*《I Believe》（國語專輯＋1粵語單曲）
*《華納23週年紀念精選系列（CD+卡拉OK VCD）》（粵語精選）

;2002年：
*《還我激情》（國語精選輯）

;2003年：
*《第8號當鋪電視原聲帶》（國語精選輯）
*《滾石香港黃金十年：杜德偉精選》（國語精選）

;2004年：
*《脫掉》（國語專輯）
**主打歌〈脫掉〉原旋律為 1976年德國團體Boney M.《Daddy Cool》，2000年韓國團體DJ DOC《RUN TO YOU》混音翻唱，2004年杜德偉《脫掉》，2006年日本 DZ OZMA《AGE AGE EVERY NIGHT》再翻唱。
*《最動聽杜德偉》（粵語精選）

;2005年：
*《獨領風騷》（國語新曲加精選）

;2006年：
*《華納No.1系列》（粵語精選）

;2013年：
*《好樣》（國語專輯）

;2014年：
*《The Best Sixteen》（粵語新曲加精選）

## 派台歌曲成績

（-）表示未有派臺或上榜

（/）表示未有相關資料

（**(1)**）表示兩星期冠軍

（**[1]**）表示三星期冠軍

## 電影
*1987年：《愛情謎語》（飾 秦家寶）
*1988年：《勇闖毒龍潭》（飾 雷森）
*1988年：《霸王花》（飾 阿文）
*1990年：《一眉道姑》（飾 王小虎）
*1990年：《屍家重地》（飾 陳龍士）
*1990年：《馬路天使》（飾 Tony）
*1992年：《藍江傳之反飛組風雲》（飾 Teddy的好友麥基）
*1995年：《紅番區》（客串）
*1995年：《流氓醫生》（飾 左自傑）
*1995年：《救世神棍》（飾 鮑華）
*1996年：《今天不回家》（飾 龍龍）
*1997年：《知解時空》
*1997年：《完全結婚手冊》（飾 Brad）
*2000年：《神偷次世代》（飾 蘇圖）
*2000年：《重裝警察》（飾 Don）
*2001年：《豬扒大聯盟》（飾 Gordon）
*2002年：《麻煩三角錯》（飾 郭志強）
*2002年：《蒸發疑雲》（飾 徐成）
*2002年：《我愛一碌葛》（飾 Alex）
*2003年：《賭俠之人定勝天》（飾 司徒定一）
*2005年：《一石二鳥Ⅱ》（飾 王陽春）
*2007年：《一石二鳥Ⅲ》（飾 王陽春）
*2012年：《痞子英雄首部曲：全面開戰》（飾 情報局局長 歐文斯）
*2014年：《金雞sss》（飾 Joey Ma）

## 電視劇（[[無綫電視]]）

## 電視劇（其他）

## 電視節目（無綫電視）
*1988年：《點解咁好笑》
*2014年：《快樂聯盟》第5集
*2014年：《杜德偉･巨星同學會》
*2014年：《超級巨聲4》
*2015年：《今晚睇李》

## [[紀錄片]]
*1987年：《TVB麥可傑克森》飾演：侍衞

## 廣告代言
*1997年：比雅久機車PMX
*2002年：中國地區雪碧代言

## 睇埋
* 吳君如
* 周汶錡

## 攷


## 出面網頁
* 
* 
* 
*
密度

**密度**係指物質響一個單位體積下嘅質量，通常用希臘字母ρ或者拉丁字母D表達。
## 睇埋
*人口密度
動量

**動量**（ | ）係經典力學入面指物體嘅質量同速度嘅乘積。

## 定義

喺經典力學入面，線性動量，數學符號係 \mathbf{p}，指係一件物體嘅質量同佢速度乘埋得出嘅數：

:\mathbf{p} = m \mathbf{v}，當中 m 係件物體嘅質量。

動量有以下嘅特性：動量同速度一樣係向量，有方向同數值，喺國際單位制（SI Units）嗰度嘅單位係公斤米每秒－公斤（質量嘅單位）同米每秒（速度嘅單位）乘埋；用日常用語講嘅話，動量表達咗一件物體撞落去第啲嘢嗰陣，會有幾能夠引致後者嘅郁動有所改變－假設有一個檯波，佢以一定嘅速度撞落去第個檯波嗰度，假設第啲因素不變，如果前者嘅速度愈快或者質量愈大（兩者都可以引致動量上升），噉後者俾佢撞完之後嘅郁動嘅改變幅度會愈大。

根據動量守恆定律（conservation of momentum），喺一個封閉系統（唔能夠由外界攞動量）入面，所有物體嘅動量嘅總和永遠都唔會變－如果有嚿物體撞落去一嚿本嚟唔郁嘅嘢嗰度嘅話，後者會吸收動量並且加速，而前者實會少咗啲動量而減速－碰撞呢家嘢本質上可以想像成「動量嘅轉移」。

## 睇埋
*牛頓第一定律

## 引述

## 拎
*Conservation of momentum – A chapter from an online textbook
溫度計

**溫度計**（）係測量物體或者環境嘅溫度嘅儀器。傳統溫度計用冷縮熱脹原理，令溫度計入面嘅水銀或酒精體積去到一個刻度標示溫度。近代亦出現電子溫度計。

## 睇埋
*探熱針
探熱針

**探熱針**，正式叫**醫療溫度計**，係測量人體溫度嘅溫度計，可以響口腔、胳肋底或者直腸測量體溫。
小松菜奈

**小松菜奈**（）係日本女演員同模特兒，東京都出世，出名作品包括2014年電影《渴罪》同2015年電影《爆漫》。

## 出面網頁
大原櫻子

**大原櫻子**（）係日本女演員同歌手，東京都出世，2013年拍電影出道，之後主要係拍電視劇同唱歌。佢老豆係演員林田尚親。
入山杏奈

**入山杏奈**（）係日本女歌手同演員，AKB48其中一位成員，千葉縣出世。2014年，佢喺歌迷握手會畀狂迷斬傷右手，之後慢慢康復。
沈雲山

**沈雲山**（），香港一山，高一百七十七米，俗稱**水塘山**。佢喺九龍東便，介乎佐敦谷同牛池灣谷之間，牛池灣谷近順安邨一頭。再向東行，就係大上托，北過牛池灣谷，就到飛鵝山。南面落佐敦谷，可以到牛頭角。

山上配水庫兩個，叫觀塘上食水配水庫同觀塘上海水配水庫，供淡水、鹹水，歸水務署管。觀塘上配水庫花園，配水庫上面，康樂及文化事務署管。
水塘山

**水塘山**可以係：
*沈雲山，喺香港九龍牛池灣
*窩仔山，喺香港九龍石硤尾
*紅燈山，喺香港九龍土瓜灣
陳俊良

**陳俊良**（Jin Chen，綽號良哥）係臺灣電視綜藝節目製作人，製作過好多膾炙人口嘅節目，代表作有《少年特攻隊》、《超級偶像》、《歡樂幸運星》、《歡樂智多星》、《鑽石夜總會》、《我要當歌手》、《超級巨星紅白藝能大賞》等等…涵括各類型嘅綜藝節目。

2002年嘅《少年特攻隊》創過連續三年黃金檔收視冠軍紀錄，《鑽石夜總會》創過連續兩年臺灣週日重點時段收視率冠軍，喺臺灣電視公司（臺視）同三立電視連播嘅《超級偶像》係佢大型選秀騷代表作，創咗臺灣選秀騷嘅收視高峯。2014年，陳俊良同文化部合作製播《女王的密室》，係臺灣甚至全世界首個用App軟體同觀眾多屏互動嘅節目。2015年，陳俊良親身去到中國大陸，製播中國大陸四大選秀之一嘅第三季《最美和聲》，喺北京衞視播出，創咗三屆以嚟收視最高潮。

陳俊良亦係每年除夕臺灣春晚《超級巨星-紅白藝能大賞》嘅總導演，春節期間帶領幾百位電視工作人員喺小巨蛋錄製大型晚會，參與嘅藝人遍及中、港、臺、日、韓等亞洲國當紅藝人。

陳俊良製作節目嘅座右銘秉持住傳媒要畀到觀眾最好嘅正面傳播，堅持節目要寓教於樂，畀到觀眾最好嘅影像同埋聲音享受之餘，同時要具備公益性。

2014年同鄰村姑娘林貞均結婚，有1仔1女。

## 綜藝節目作品
### 播完嘅節目

### 播緊嘅節目

## 紀錄
* 最短時間升任製作人（2002年12月29號，《少年特攻隊》）
* 同時製作四個節目有三個居同時段冠軍

類:電視人物
類:臺灣人
俊良
陳家洛

**陳家洛**（**Kenneth Chan**，）係香港立法會嘅香港島選區地區直選前議員，亦係公民黨第二任主席。

## 事件

### 2012年香港立法會選舉期間被指控冒認教授
喺2012年香港立法會選舉，本身係浸會大學副教授嘅陳家洛，喺港島區出選。佢喺文宣上面寫上「教授」一詞，但就被一啲親中陣營媒體攻擊，話佢只係副教授，唔能夠自稱「教授」，甚至叫佢退選。浸會大學之後回應查詢，話副教授同助理教授嘅兩個職級會被稱為「博士、先生或女士」，但日常稱謂就無訂立指引。

對於副教授同助理教授會否自稱教授，就算喺香港，唔同院校都有唔同做法，坊間亦有唔同意見。其中香港科技大學同香港中文大學都會直接叫副教授同助理教授做「教授」。香港城市大學前校長郭位喺2008年12月曾經撰文，話學府以內「教授」銜頭唔可以隨便用，但喺一般場合作為禮數就可以接受。佢又提到，喺美國，教授一詞就用得好寬泛。

## 參選經歷
喺2015年香港區議會選舉，佢攞到1845票，未能當選。

## 個人學歷
*聖方濟各英文小學 
*長沙灣天主教英文中學

## 出面網頁
* 

## 參考


類:香港公民黨主席
類:前香港公民黨員
張衞健

**張衞健**（，）係香港男歌手同演員，籍貫上海，1984年新秀歌唱大賽金獎得主。

## 生平
張衞健讀過聖芳濟書院，香港中學會考考到6分。1984年參加無綫電視同埋華星唱片合辦嘅新秀歌唱大賽攞到金獎，幾年之後同拍拖五年嘅女朋友江欣燕因性格不合而分手，令佢下定決心一年之內要有自己嘅屋。1990年，無綫電視安排張衞健夾埋劉錫明、林文龍、陳嘉輝合組成太陽之子力捧，同期重有由黎美嫻、梁佩玲、陳珮珊同埋胡櫻汶合組成嘅海之女。1991年，張衞健首次擔正演出電視劇《老友鬼鬼》，一砲而紅，華納唱片重推出佢首張個人粵語專輯《真真假假》，唱片大賣又上咗各排行榜冠軍。結果張衞健真係喺一年內有自己嘅屋，而佢亦仿傚日本女子組合改編遊戲音樂。

1996年張衞健演出無綫電視劇《西遊記》再次人氣急升，其後因為喺無綫電視累積返嚟嘅演出經驗而轉戰臺灣。喺Big Four香港演唱會度，張衞健嘅Talk show都有講過曾經因為《西遊記》續集嘅片酬同無綫電視出現分歧。有人對張衞健話「唔好以為你做咗馬騮你就叻嗮，如果你塊面冇黐到毛，你唔值錢咖！」好傷人嘅一句話。當張衞健喺內地拍嘅《少年英雄方世玉》同埋《小寶與康熙》令佢喺香港又再爆紅嘅時候，佢返到香港又諗起當年嗰句「你張衞健冇黐到毛嘅話係不值錢咖」，所以就決定以後唔單止唔黐毛，重剃埋頭髮。張衞健喺舞臺上面話「我就話畀你聽，我唔係塊面度黐毛我都可以爬上去嘅！我就證明畀你睇，我面上面一條毛都唔黐我都可以好賺錢嘅！我都要證明畀全世界嘅人睇，一個男人頭頂冇頭髮都可以好有魅力嘅！」

張衞健2000年之後淡出香港樂壇。但係佢喺電視劇嘅成就唔錯，《少年英雄方世玉》（1999年）、《小寶與康熙》（2001年）、《少年張三豐》（2002年）、《小魚兒與花無缺》（2004年）都深受觀眾歡迎。

2009年，張衞健跟蘇永康、許志安同梁漢文組成Big Four，3月喺紅磡體育館舉行《The Big Four演唱會》。

2010年10月18號凌晨3點幾，張衞健嘅微博帳號畀黑客盜用，並冒充佢嘅身份發佈患咗末期胃癌同埋同老婆分開嘅假消息，搞到一眾藝人朋友包括蘇永康、許志安等等受騙而紛紛留言安慰。後尾周柱輝喺佢微博發佈訊息，指已經問過張衞健本人證實佢個戶口畀人盜用。另外，許志安同埋梁漢文亦即時聯絡張衞健，經查證之後再次確認。期間一名自稱Hacker.H嘅黑客利用張衞健嘅微博帳號高調承認佢嘅所為。最後張衞健攞返佢個帳號，並即時喺微博度確認自己帳號被盜。今下所有相關訊息已經刪除咗。

2013年1月5號跟王晶同舒淇等人參加楊登魁嘅告別儀式，因為當年王晶同楊老闆邀請張衞健做《小寶與康熙》嘅男主角之一。

## 屋企
張衞健老頭行船，長時間喺出面做嘢，搞到倆仔爺關係平淡。有兩個細佬。中學時期，張衞健老頭有外遇，同佢老母分開。由於屋企嘅經濟情況，張衞健要放棄學業，由17歲孭起「長兄為父」嘅責任，擔起成頭家嘅經濟費用。

2007年張衞健同內地女演員張茜喺北京註冊結婚。2008年4月7號張衞健首次向傳媒證實大肚八個月嘅老婆流產。2009年1月12號，張衞健同張茜喺菲律賓長灘島搞婚禮，結束十年戀愛長跑。

張衞健係亞洲電視藝員顏子菲嘅表姑丈。

2013年6月7號，張衞健75歲嘅阿媽因為遇溺一度昏迷，心跳同呼吸停過兩次，張衞健倆公婆陪住細佬同阿媽。6月12號離開伊利沙伯醫院深切治療部，可以自己唞氣。

## 電視劇
### 無綫電視

### 香港其他

### 臺灣

### 中國大陸

## 電影
*以香港原始片名為主：*

## 電視劇歌

## 兒歌

## 單曲

## 唱片專輯

## 派台歌曲成績

-{*}-表示歌曲重喺榜上

## 配音

## 擔任節目主持/司儀

## 擔任綜藝節目嘉賓

## 獎項
### 得獎

### 入圍

## 演唱會及音樂會

## Big Four演唱會

;The Big Four 世界巡迴演唱會
*DVD

;The Big Four 大家利事世界巡迴演唱會
*DVD

## 擔任演唱會嘉賓

## 音樂劇 / 舞台劇

## 演講 / Talk Show

## 廣播劇作品
* 1997年: 天安門上的風箏（張衞健、楊千嬅）
* 1997年: 新人類年代紀之愛在無盡蒼茫大地
* 1997年: 新人類年代紀之變天
* 1999年: 三七二十一（張衞健、鄭秀文）
* 2001年: 明天會是晴天（張衞健、趙薇）

## 編劇作品
* 2005年：張衞健的主題曲 歌曲《感動》MV
* 2005年：張衞健的主題曲 歌曲《到底什麼時候才會想起我》MV
* 2005年：歌曲《大獎》MV
* 2008年：明日之星《你愛我像誰》MV
* 2008年：明日之星《身體健康》MV
* 2011年：月圓了 歌曲《你值得我等待》MV

## 導演作品
* 2011年: 瑞士艾美錶廣告及專輯《月圓了》主打歌《你值得我等待》MV

## 廣告代言 / 形象大使

## 著作

## 攷


## 出面網頁

* 
* 
*
鍾樹根

**鍾樹根**（Christopher Chung Shu Kun，），花名「TREE根」，係第五屆香港立法會嘅香港島選區議員，亦係民建聯成員。

## 部分公職
* 世貿聯合基金總會名譽主席
* 香港島各界聯合會第七屆榮譽會長/社會事務委員會委員

## 個人榮譽
* 榮譽勳章 (香港)（1999年）
* 太平紳士（2003年）
* 銅紫荊星章（2009年）
* 銀紫荊星章（2017年）

## 參選經歷
喺2015年香港區議會選舉，佢攞到1863票，未能當選。

## 攷

## 出面網頁

* 

類:前香港立法會議員
類:前東區區議員‎
胡志偉 (政治人)

**胡志偉**（**Wu Chi Wai**，）係香港立法會九龍東選區議員，亦係民主黨前任主席。

喺1999年，胡志偉代表民主黨參選第1屆香港區議會選舉嘅黃大仙瓊富選區，成功打敗民建聯嘅陳秋帆，隨後四屆，佢亦能喺同一選區成功冧莊黃大仙區議員，不過到咗2019年嘅第6屆香港區議會選舉，佢就唔再尋求冧莊，交棒畀黨友莫嘉嫻。

2012年，胡志偉參選第5屆香港立法會選舉嘅九龍東選區地區直選，結果順利當選，成功喺李華明手上接棒，四年後，佢亦能成功冧莊立法會議員。

喺2015年香港區議會選舉，佢攞到3,907票，成功當選。

2020年12月8號，胡志偉晨早俾警方上門拘捕。除咗佢之外，仲有其他民主派人士被拉，包括民陣召集人陳皓桓、東區區議員徐子見、陳榮泰、曾健成「阿牛」同埋社民連成員「四哥」鄧世禮。

## 個人榮譽
* 榮譽勳章 (香港)（2006年）

## 軼事
喺2019年5月9號嘅立法會答問大會，特首林鄭月娥講起逃犯條例修訂草案嗰陣，胡志偉用「八婆」、「唔死都冇用」來批評林鄭。

## 參考

## 出面網頁

* 
* 

類:前香港立法會議員
類:前黃大仙區議員
毛孟靜

**毛孟靜**（**Claudia Mo Man Ching**，），人稱「毛姨姨」、「連登契媽」，係第五、六屆香港立法會九龍西選區議員，亦係前公民黨成員、香港本土副主席。

## 簡歷

毛孟靜佢同劉慧卿以前喺無綫電視新聞部一齊任職。

響2016年11月14號嘅下晝，佢就喺立法會度開記者招待會，退出公民黨。

## 攷

## 出面網頁

* 
* 
*
范國威

**范國威**（**Gary Fan**，），係香港泛民主派政治人物，人稱「咖喱飯」，鄉下廣東惠州。佢童年喺石蔭邨住，係第五、六屆香港立法會嘅新界東選區議員，亦係新民主同盟前任召集人。

## 政治生涯
1999年，范國威代表民主黨參選第1屆香港區議會選舉嘅西貢運亨選區，以924票當選，之後嗰五屆，佢亦喺同一選區成功冧莊。其中喺2015年香港區議會選舉，佢攞到3,104票。

2018年3月，佢喺第6屆香港立法會補選嘅新界東選區補選中擊敗鄧家彪等人，成功敗部復活。

2019年9月，高等法院話劉穎匡選舉呈請贏咗，同埋話范國威當選無效，無咗立法會議席，范國威去上訴。2019年12月17號，高院唔批范國威上訴，換言之佢無咗立法會議席。

2021年3月16號，范國威辭任西貢區議員，佢解釋話因為泛民主派35+初選案被扣留喺荔枝角收押所，唔可以履行佢嘅議會職務，所以要辭職。

2021年5月，范國威宣布退出新民主同盟，同埋退出香港政壇。

## 參考

## 出面網頁
*
陳恒鑌

**陳恒鑌**（**CHAN Han-pan**，），花名「蚊怕水議員」，曾經係仁濟醫院總理，係香港立法會嘅新界西南選區議員、前荃灣區議會民選區議員（楊屋道選區），民建聯成員。

## 政途
陳恆鑌喺廣東省普寧市出世。2003年，當時重係工程師嘅陳恒鑌代表民建聯參選第2屆香港區議會選舉，出戰荃灣楊屋道選區，首次參選就擊敗保釣人士王化民，一擊即中，成功喺陳育文手上接棒，成為荃灣區議員，隨後喺2007、2011、2015年繼續喺楊屋道選區爭取連任，結果亦都成功冧莊。

2019年第6屆香港區議會選舉，陳恒鑌唔再喺楊屋道選區尋求冧莊，交棒畀伍俊瑜（花名「大魚」），但係，伍俊瑜嘅選情受制於香港修例風波，親中派漠視民意堅持修訂逃犯條例，選情大受影響，結果伍俊瑜輸畀林錫添，兩年後第7屆香港立法會選舉，佢喺新界西南選區尋求連任，結果成功連任。

2021年，佢喺李家超無提政綱嘅情況下，有份提名李家超參與2022年香港行政長官選舉。

## 部分公職

* 民建聯第17屆執行委員

## 個人榮譽
* 太平紳士（2014年）
* 銅紫荊星章（2018年）

## 政治立場
佢係親中派人士，而且同一啲激進建制派人士有所合作。例如，喺新疆棉花風波入面，佢曾經連同激進親中派人士高松傑同黃煒龍發起聯署，話H&M因應維吾爾人嘅大清洗問題而停用新疆棉嘅聲明係抹黑造謠嘅指控，又話佢哋喺度「操弄」政治議題。另外，佢亦喺社交媒體分享中國中央電視台嘅片段，批評西方成對中國嘅印象停留喺百幾年前。
### 選舉及提名經歷
喺2015年香港區議會選舉，佢攞到2,075票，成功當選。

喺2016年，佢有份提名林鄭月娥參與2017年香港行政長官選舉。

喺北京未經諮詢或香港人同意，大幅度削減立法會直選議席之後嘅2021年香港立法會選舉，佢提名林順潮。

## 爭議

### 散播電影《占士邦007》為美國國家安全宣傳嘅假資訊
陳恒鑌曾經公開提議政府同電視台合拍電視劇宣傳北京未經諮詢或香港人同意，強行訂立嘅《港版國安法》，又話電影《占士邦007》都係為美國政府拍黎為國家安全宣傳，但電影故仔其實係環繞英國情報機構軍情六處，而主角嘅係軍情六處間諜。

時事評論員馮睎乾批評，陳恒鑌發放假資訊嘅做法，係為咗要將香港影視工業「完善」為中共政治宣傳機器嘅一部份。

## 攷

## 出面網頁

* 陳恒鑌議員辦事處
* 
* 
* LegComembers，立法會議員，民建聯
* 政策發言人 | Policy spokespersons—交通事務，民建聯
* 
*
第一屆十大勁曲金曲分獎典禮

**第一屆十大勁曲金曲分獎典禮**由毛記電視主辦，2016年1月11號響伊利沙伯體育館舉行，Now TV現場直播，分獎典禮以惡搞無綫電視舉辦嘅勁歌金曲頒獎典禮為主。

## 最受毛毛歡迎觀眾
***現場觀眾**

## 亞太區最受毛毛歡迎觀眾大獎
***真．[[方健儀]]**

## 十大勁曲金曲獎

## 香港區最受歡迎組合

## 最受Gatsby歡迎廣告歌曲大獎

## 最受Shell歡迎廣告歌曲大獎

## 大紫荊分獎
***真．[[俞琤]]**

## 一台聯頒傳媒大獎

## 香港區最受歡迎女歌星

## 香港區最受歡迎男歌星

## 參考

## 出面網頁
*第一屆十大勁曲金曲分獎典禮 真．足本重溫
十大勁曲金曲分獎典禮

**十大勁曲金曲分獎典禮**係由毛記電視主辦每年一度嘅盛事，2016年第一次搞，分獎典禮以惡搞無綫電視舉辦嘅勁歌金曲頒獎典禮為主。

## 歷屆典禮
*2016年1月11號：第一屆十大勁曲金曲分獎典禮
麥美娟

**麥美娟**（**Alice Mak**，），係香港政府民政及青年事務局局長，親中陣營香港工會聯合會成員，做過香港立法會嘅選舉選委會界別（第七屆）同新界西選區（第五、六屆）議員、葵青區議會議員。

## 早年經歷
麥美娟喺中學時期曾就讀一間女校同埋喺中華傳道會安柱中學升讀預科。中六嗰陣，麥美娟成功考到獎學金去加拿大留學，但阿媽嗰陣死咗，屋企經濟出問題，班主任建議佢參與葵青區徵文比賽，於是1988年佢參加葵青區徵文比賽，之後獲得優異獎，仲擔任過香港青年大使去新加坡，之後就正式開始參與青年活動。

## 從政生涯
1993年，葵青區議會委任議員崔康常（前恒生商學書院創校校長）辭職，議席懸空。麥美娟接到當時政務司霍德簽署嘅委任信件，接替崔康常，以22歲之齡成為香港最後生議員。

喺2015年香港區議會選舉，佢自動當選。

2021年12月19號，麥美娟喺以1,326票排名第5贏得議席，由2022年1月1號上任。

之後，佢喺李家超無提政綱嘅情況下，有份提名李家超參與2022年香港行政長官選舉。

佢喺2022年6月19號辭去立法會議員職務，同日畀國務院根據候任行政長官李家超嘅提名而任命爲民政及青年事務局長，7月1號就職。

## 部分公職

* 大灣區共同家園青年公益基金顧問
* 香港廣州社團總會第三屆名譽會長

## 爭議事件
### 封殺建制陣營異見份子
麥美娟喺2020年香港立法會選舉角逐連任嘅名單入面，除咗有工聯會成員外，仲出現新民黨前離島區議員傅曉琳，另外又以鄉事派前元朗區議會主席沈豪傑為競選經理。香港01社評批評呢種經濟左翼右翼共同出選嘅做法，話呢張名單係四不像，批評佢哋係為咗搶走前新民黨田北辰嘅選票，夾殺此建制陣營中嘅異見份子，犧牲民生理念。

### 承認並支持香港成為「警察社會」
喺2021年6月25號，警務處出身嘅李家超升任政務司司長、鄧炳強升任保安局長，引發香港係咪成為警察社會（Police state）嘅議論，麥美娟回應相關英文問題嘅時候反問「Why not？」，指警察社會無問題，佢嘅重點放喺國家安全上。當講到警察城市，佢話會期望同佢哋仲有其他官員，可以合作解決社會深層次矛盾。

### 爆粗鬧林鄭月娥
喺逃犯條例修訂草案風波入面，民間有強烈反對聲音，淨係6月9號嘅遊行已經有過百萬人參加，但係親中陣營仍然力撐條例修訂，亦因為咁面對重大民意壓力，其中有傳林特首喺2019年6月15號就修訂嘅問題會見親中陣營議員，麥美娟當時爆粗大鬧林鄭，話林鄭脫離民眾，仲話「我啲兄弟落去解説日日被人X！X街，你試下落區日日畀人X呀！」，仲有傳佢X埋林鄭老母。而去到9月麥美娟接受《香港01》訪問嘅時候，就話當時好多人佢都有鬧。

### 唔岔氣比尊子影射發老脾還擊
喺2023年5月，政府宣布「完善區議會方案」，當中將區議會嘅民選議席大幅減到得返88席，要出選嘅仲要經分區委員會、地區滅罪委員會同埋防火委員會攞夠3個提名，先可以入閘。之但係，呢啲委員會嘅成員好多都係由特區政府委任，而且好多質素都強差人意，因為咁樣而比好多人批評。而喺5月9號，漫畫家尊子喺明報嘅「乜議員」三格漫畫專欄中，畫出嘅內容講：學歷唔同工作能力，又話會考中英數肥佬、膽固醇過高、有心臟病、色盲都無問題，只要係特首覺得啱就可以委任做呢三個會嘅委員。由於內容茅頭明顯串緊呢三個會嘅成員質素低，但受到特首重用嚟篩選區議員，選出嚟嘅議員質素令人擔心，所以喺同一日，身為民政及青年局局長嘅麥就反擊，發老脾話篇漫畫係「政治凌駕」，聲稱政府會「用人唯才」，仲點名話明報對區議會改制發佈言論老點大眾。

而喺麥發老脾兩日後，明報就宣布喺同月14號將「尊子漫畫」停刊。而就住呢單野，尊子本人同法新社證實左自己專欄比人停刊係同批評區議會改制有關，佢仲話要停刊原因只有明報一方先知，仲形容今日自己比人停刊係「香港故事」嘅一部分，令人不禁懷疑係有政府部門施壓先搞到咁。

## 個人榮譽
* 行政長官社區服務獎狀（2005年）
* 太平紳士（2011年）
* 銅紫荊星章（2015年）
* 銀紫荊星章 (2022年) 

## 參考資料

## 出面網頁

* 
* 立法會 < 參政為勞工 - 香港工會聯合會
* 麥美娟| 工聯會立法會議員聯合辦事處
* 
* 
* GovHK 香港政府一站通：民政及青年事務局局長 麥美娟, SBS, BBS, JP

類:香港特別行政區主要官員
類:前香港立法會議員
梁志祥

**梁志祥**（**Leung Che Cheung**，），係香港立法會議員（新界西選區，第五、六屆）、元朗區議會前議員（天耀選區），亦係民建聯成員。

## 政途
早喺1994年，梁志祥就已經參加區議會選舉，出戰元朗區議會（耀祐選區），第一次參選就擊敗民主黨嘅張賢登，隨後嘅1999年佢就自動當選。

2003年，梁志祥同黨友黃祥光喺第2屆香港區議會選舉互調選區，爭取連任，結果梁志祥喺天耀選區贏咗，而黃祥光就喺慈祐選區輸畀陳美蓮。

隨後喺2007年、2011年、2015年，梁志祥參選元朗區議會（天耀選區）嘅換屆選舉，亦能成功冧莊。喺2015年香港區議會選舉，佢攞到1,713票。

喺2012年第5屆香港立法會選舉、2016年第6屆香港立法會選舉，梁志祥擔大旗參選新界西選區，結果連續兩屆當選立法會議員。

喺2016年，佢有份提名林鄭月娥參與2017年香港行政長官選舉。

佢喺2019年第6屆香港區議會選舉唔再連任區議員，原本諗住交畀司徒駿軒接手，但司徒駿軒嘅選情受制於香港修例風波，唔夠街工嘅何惠彬鬥，輸咗選舉。

喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。

## 事件
### 提議限制同剝奪市民重選自己區議會代表嘅權利
喺2021年，北京未經香港人同意，強行通過《香港國安法》之後，政府要求區議員對《基本法》宣誓，外間就關注，有唔少泛民主派嘅民選議員會唔會畀政府剝奪資格，引伸區議會議席懸空。一般嚟講，議席懸空之後政府都會盡快安排補選，但梁志祥就話唔畀有關選民喺補選再投票選出自己嘅代表，話唔好補選，用政府委任非民選嘅分區委員會擔當過渡性諮詢嘅角色。

## 個人榮譽
* 榮譽勳章 (香港)（2003年）
* 太平紳士（2008年）
* 銅紫荊星章（2011年）
* 銀紫荊星章（2017年）
## 部分公職
* 第十四屆全國政協香港委員(特邀香港人士)
* 元朗區體育會第38屆董事會(2023-2025)董事
## 攷

## 出面網頁

* 
* 人大、政協 | NPC & CPPCC，民建聯
國際足協年度世界最佳球員

**國際足協年度世界最佳球員**（，又稱**[[世界足球先生]]**）係由國際足協評選嘅年度最佳足球員嘅獎項。喺1991年開始搞，原本只係頒畀男子足球員，2001年開始搞多個**國際足協年度世界最佳女子球員**（，又稱**[[世界足球小姐]]**）頒畀女子足球員。2010年世界盃期間，國際足協同雜誌《法國足球》宣佈將國際足協年度世界最佳球員同金球獎合併。

個獎由各個國家隊嘅主教練投票出嚟。先係每位投票教練分別可以丼1分、3分同5分呢三張飛，跟住按每人夾埋投到嘅票而計出邊位最高分。

## 國際足協年度世界最佳球員

## 國際足協年度世界最佳女子球員

## 紀錄
呢度寫嘅係男子獎項從1991年到2009年最後一屆停辦為止，同埋女子獎項從2001年到2015年嘅各個獎項嘅紀錄：

## 攷
* 
* 

類:足球員
類:運動獎
世界足球先生

**國際足協世界足球先生**（）係指國際足協年度世界最佳男子足球員獎項嘅得獎者，亦可以係獎項嘅統稱。

## 歷史
### 國際足協年度世界最佳球員

國際足協喺1991年開始搞年度世界最佳男子足球員獎項，當時叫做國際足協年度世界最佳球員（）。

### 國際足協金球獎

2010年世界盃期間，國際足協同足球雜誌《法國足球》（France Football）宣佈將國際足協年度世界最佳球員同金球獎（）合併成國際足協金球獎（），直至2015年最後一屆。

### 國際足協最佳男子球員

2016年，國際足協同足球雜誌《法國足球》結束六年嘅合作夥伴關係。分拆之後國際足協用國際足協最佳男子球員（）獎承繼獎項。呢個獎係國際足協最佳足球獎（）入面嘅最大獎項。

## 評選方式
每個投票人選出前3名人選。第一個選擇嘅球員可以得5分，第二個選擇嘅球員得3分，第三個選擇嘅球員得1分，然後根據球員嘅得票數計算總分，得票數第一位嘅球員當選。

#### 1991至2003年（國際足協年度世界最佳球員）
各個會員協會嘅國家隊主教練投票選出，但唔可以揀自己執教嘅國家隊嘅成員。

#### 2004至2009年
各國國家隊主教練同隊長投票佔80%。國際職業球員工會佔20%。

#### 2010至2015年（國際足協金球獎）
全球媒體記者、各個會員協會嘅國家隊主教練同隊長投票選出。

#### 2016年至今（國際足協最佳男子球員）
各個國家隊嘅主帥同隊長嘅投票票數分別佔票數嘅25%。全球超過200家媒體記者嘅選票數佔據25%。世界各地球迷投票佔據25%。

## 歷年得獎者

### 球員得獎次數

類:足球員
類:運動獎
類:世界足球先生
世界足球小姐

**國際足協世界足球小姐**（）係指國際足協年度世界最佳女子足球員獎項嘅得獎者，亦可以係獎項嘅統稱。

## 歷史
### 國際足協年度世界最佳女子球員

國際足協早喺1991年已經開始頒發國際足協年度世界最佳球員（又稱世界足球先生）獎項，但個獎剩係以男足球員為對象，女足球員一直冇機會拎到呢個獎項。有見及此，國際足協喺2001年創辦國際足協年度世界最佳女子球員獎（），用嚟評選年度最佳女足球員。

雖然國際足協年度世界最佳球員喺2010年同金球獎合併咗做國際足協金球獎，但國際足協年度世界最佳女子球員冇受影響，直到2015年最後一屆。

### 國際足協最佳女子球員

2016年，國際足協同《法國足球》解除咗六年合作關係，國際足協決定設立國際足協最佳女子球員（）繼承國際足協年度世界最佳女子球員。個獎係國際足協最佳足球獎入面嘅其中一個獎項，同樣頒畀最佳女足球員。

## 歷年得獎者

### 球員得獎次數
上海證券交易所50指數成份股

**上海證券交易所50指數成份股** ()，簡稱**上證50指數**，係上海證券交易所入面，資金最強嗰頭50間上市公司。任何50指數公司，亦都一定要係屬於上證180指數。

上證50指數入面嘅公司，一般都被認為係屬於藍籌股。

## 公司一覽
下面係喺2018年12月17號，上證50指數嘅上市公司一覽：

## 攷


類:中國一覽
廣州國際媒體港

係中國廣東廣州嘅市屬廣播電視媒體嘅總部基地，亦係廣州市委、市政府重點扶持發展嘅廣電文化產業綜合項目，喺2011年11月7號喐手起，2012年底起好，2013年12月31號面向公眾開放，位置喺海珠區廣州塔西邊嘅珠江邊，韓國駐廣州總領事館附近。佢同琶洲會展中心、廣州文化創意產業區相融。

## 攷
* 广州国际媒体港全面启动 廣州日報 A1版 （2011-11-07）
* “传媒的力量” 广州国际媒体港标识形象全球发布 21CN娱乐 （2012-12-09）

類:廣州嘅創意園
類:海珠區
南沙兒童公園

係中國廣東廣州嘅一間兒童公園，2014年6月1號開園，位置喺南沙區南沙街道嘅海濱路以西、連溪大道以南嘅涌邊附近。

## 史
2010年亞運結束後，廣州市人民政府為咗解決少年兒童太少活動場所嘅問題，先至決定喺廣州各大區起一間兒童公園。直到2012年，公園先至開始喐手起，一直到2014年5月27號起好，2014年兒童節期間正式開園，但凈開放咗一期區域。2015年5月31號開放二期區域。

## 註

類:廣州公園
類:南沙區
黃埔兒童公園

係中國廣東廣州嘅一間兒童公園，2012年起，2014年5月27號起好，2014年6月1號開園，位置喺黃埔區大沙地東，黃埔區人民法院同步東商業大廈之間嘅位，黃埔廣附實驗學校後邊。

## 註

類:廣州公園
類:黃埔區公園
捹頭丸

**捹頭丸**（），又寫做**揈頭丸**，係一種毒品，亦係冰毒嘅衍生物同興奮劑，成日整成顏色唔同或好多唔同圖案嘅丸仔。呢種藥丸最先喺1912年喺美國出現，1976年由一位瘋狂科學家亞歷山大舒爾堅向心理醫生推介之後而流行。

雖然捹頭丸初期可以抑制食欲，但科學家冇考慮到佢有好似上瘾同搞出唔停流血、高血壓、心臟病、肌肉壞死呢啲嚴重副作用，所以醫學界發現呢啲不良反應之後唔再用佢。呢種藥丸到而家為止未有正式嘅醫學範疇。1980年代中開始俾美國政府列入管制藥物。

## 出面網頁
### 學界
* MAPS FDA and IRB approved MDMA/PTSD protocol
* This is your brain on Ecstasy - A slideshow that illustrates the neuropharmacokinetics of Ecstasy（how the drug affects the brain）
* PiHKAL entry
* [1] Long-Term Consequences of Methamphetamine Exposure in Young Adults Are Exacerbated in Glial Cell Line-Derived Neurotrophic Factor Heterozygous Mice
*http://www.cdac.org.hk/chi_education2a.htm - 社區藥物教育輔導會

### 一般資料
* Multidisciplinary Association for Psychedelic Studies
* Pillreports  - The definitive Ecstasy database that is updated with "trip" reports and pictures daily.
* Good Drugs Guide - Basic information
* DanceSafe - a risk reduction site with lots of information on Ecstasy. Includes a large database of photographs of different pill types, along with laboratory analysis of what was actually found in the pill.
* Erowid's Ecstasy page - lots of information
* UK National Drugs Line factsheet on Ecstasy
* American Council for Drug Education factsheet on Ecstasy
* http://www.ecstasy.org
* Utopian Pharmacology. Detailed essay discussing the history and uses of MDMA
* http://www.mdma.net/index.html A paper on MDMA including long history section
* TheDEA.org An ecstasy user's guide with detailed discussions of risks and scientific research.

類:毒品
褚簡寧

**褚簡寧**（；），印度裔美國人，自細喺香港大，著名記者、專欄作家、節目主持。出嘅書有《不中不英》、《又中又英》等。

褚簡寧有個阿哥叫毛漢，做過香港印度協會嘅主席。

2021年中，褚簡寧因為慨嘆香港已經變到佢都唔認得，移居美國紐約市。

## 攷
歐年樂

**歐年樂**（；；），英國作家、記者、大學講師，喺牛津大學新學院畢業。佢識講粵語、普通話、日語同法語，而家住喺香港。主要著作有《闖關東的愛爾蘭人》、《唐家王朝》等。

## 攷
李俊毅 (藝人)

**李俊毅**（；），藝名**康天庥**（）或**天庥**（），係中國大陸嘅男歌手兼演員，籍貫廣東中山市。佢喺廣東電視台珠江頻道拍過外來媳婦本地郎而出名。

## 生平
李俊毅喺1992年喺廣州嘅西關人家出世。2000年加入咗廣東電視台（今日嘅廣東廣播電視台）重參與系列短片——外來媳婦本地郎嘅拍攝工作一直到2007年。喺拍攝短片期間，一直扮演角色「康天庥」而俾全廣東人都知。2004年重喺《我的大嚿父母》嘅電影出鏡。

2010年11月8號當日喺《我和天庥有個約會之docu》活動做過訪談嘉賓，2013年8月10號重被邀請到長隆水上樂園，參加由珠江頻道搞嘅《2013長隆比堅尼大賽》嘅助力嘉賓。同年12月底被邀請到廣州廣播電視台新聞頻道嘅《晚安廣州》節目做嘉賓。

2014年喺暨南大學畢業之後，正式同廣州蘇泊米文化傳播有限公司簽約而成為藝人。2015年8月到當年大除夕期間參加過廣州跑男節目嘅外景拍攝工作，同年10月重去咗《咪王爭霸》節目搞。

## 參與作品
### 電視
* 外來媳婦本地郎（2000～至今）
* 我的大嚿父母（2004）
* 廣州跑男（2015）

### 個人音樂
* 天庥日記（2014年8月）

## 註

## 出面網頁
* 天庥资料 酷我音乐

俊毅
類:廣州人
類:中國男歌手
類:中國男演員
李俊毅

**李俊毅**可以係：
*李俊毅 (藝人)（1992～），中國童星，廣東廣州人，廣東當地嘅粵語媒體通稱「康天庥」。
*李俊毅 (政治人)（1959～），臺灣政治人，曾經代表民主進步黨做立法委員。
河國榮

**河國榮**（，）係澳洲籍香港男藝人，邵氏兄弟旗下藝人，無綫電視前藝人。2015年，佢憑唱二次創作歌《亞視永恆》而喺網上爆紅，更喺毛記電視嘅第一屆十大勁曲金曲分獎典禮攞到「曲金曲獎」同「香港區最受歡迎男歌星」。2024年2月2號晚懷疑佢適應唔到2023年底喪妻之痛、患咗抑鬱症，欠債同多重病患而喺村屋燒炭自殺身亡。

## 演出作品

### [[電視劇]]（[[ViuTV]]）
*2017年：《詭探》 飾 Father White
*2018年：《假若愛有期限》 飾 阿深
*2019年：《Reboot》 飾 Honda哥
*2022年：《野人老師》 飾 東尼

### [[網絡]][[電視劇]]
*2017年：《反黑》 飾 Wilson Smith

### [[電影]]
*2023年：《超神經械劫案下》飾 老頂

## 攷

## 出面網頁
* 

類:香港自殺藝人
陳奐仁

**陳奐仁**（，）係星加坡籍香港音樂人，1999年開始幫香港歌手作曲、填詞、編曲、監製。佢2010年踏足電影圈，憑電影《李小龍》攞第30屆香港電影金像獎最佳新演員獎。

2016年，佢憑二次創作歌《北韓海闊天空》，喺毛記電視嘅第一屆十大勁曲金曲分獎典禮攞到其中一個「金曲獎」。

## 演出

### 電影
*2019年：恭喜八婆 飾 Boris
### 電視劇（ViuTV）
*2020年：歎息橋 飾 胡啟源
### 電視節目（ViuTV）
*2020年：《Show肌》— 主持

## 出面網頁
*
*
*
*
*
*

類:星加坡作曲家
一帶一路

「**一帶一路**」（（簡稱：**帶路**）；（簡稱：**BRI**））係中共中央總書記習近平2013年提出嘅經濟概念，跟手國務院總理李克強訪問亞洲同歐洲嗰陣進一步推廣，又寫入政府工作報告入面，成為中國大陸對外主要嘅經濟戰略概念。不過，有部分觀點就覺得呢個係中國設畀一啲發展中國家嘅債務陷阱，假如啲國家搵唔到錢，就要佢哋交出土地同港口嘅控制權。

## 期望覆蓋地域
; 起點
* 
; 亞洲

; 大洋洲
* 

; 非洲 

; 歐洲

; 拉丁美洲

## 唔同地區嘅回應
喺中國大陸，香港同新加坡，都有官方聲音支持一帶一路。不過台灣，馬來西亞同埋西方國家好多都對佢持有負面態度，甚至之後叫停。有部分聲音認為，一帶一路違反自由貿易理念，偏袒中方企業。台灣同西方甚至有聲音認為，呢個係中國邊緣化台灣戰略嘅一部分。

### 中國
中共官媒《中國日報》嘅中新網用「超級工程」形容香港區一帶一路工程。中新網報導，親中商人希望大橋連通其他「一帶一路」區域，幫到佢。

### 香港
* 香港特別行政區政務司司長張建宗聲言，廣深港高鐵香港段、港珠澳大橋、同蓮塘香園圍口岸「三通」係「一帶一路」發展基礎，有利搞粵港澳大灣區一帶一路。

* 兩屆特首份《施政報告》都多次提到「一帶一路」、「大灣區」。2016年初，梁振英發表報告就提到「一帶一路」達40次；林鄭月娥發表「一帶一路施政報告」時提到26次「一帶一路」，而「大灣區」次數多過梁振英。由此可見特區政府高度參與，由過去國際化市場經濟，轉向重點發展親中經濟。

### 台灣
中華民國軍部發表研究報告表明，「一帶一路」明顯針對美國太平洋局勢，戰略上會令臺灣邊緣化。而關於歐洲地緣關係，軍方分析員又指，俄羅斯係主要威脅，其次係中國。

台灣教授協會邀請學者，助理教授陳俐甫話有好多隱危會壓制到台灣。佢講，如果好多一帶一路周邊國家冇錢還，中國就有權向對方提出政治要求，好似反對台灣加入國際組織、要求台灣改名等等。

### 新加坡
*李顯龍：新加坡可為「一帶一路」融資，同提供金融服務。

### 馬來西亞
2018年8月，馬來西亞確定叫停兩個中馬合作項目。大馬總理馬哈迪（Mahathir Mohamad）正式宣布腰斬包括「東海岸鐵路計畫」（ECRL），沙巴天然氣管線開發案等幾個總價超過230億美金一帶一路項目後，中方發言人表示：「合作有問題係正常姐」。

### 塞拉利昂
2018年10月11號，塞拉利昂停止一帶一路機場項目，理由係「唔划算、同無必要」。

### 斯里蘭卡
喺斯里蘭卡，一帶一路引起咗唔少爭議，當中包括南部深水港漢班托塔嘅租約問題。有評論就認為，包括斯里蘭卡在內，中國利用一帶一路倡議導致唔少國家陷入中國債務陷阱，當地政府還唔到錢就要將土地或港口租借畀中國。

### 西方國家（美國同歐盟）態度
* 2018年4月18號，《香港01》等華語媒體轉載德國《商報》（Handelsblatt）重要報導，「歐盟駐中國大使團結對抗一帶一路」（EU ambassadors band together against Silk Road）個內容係指：「除匈牙利外，有27個歐盟國家駐中國大使，聯合發表聲明，嚴詞批評『一帶一路』缺乏透明度同公平性，係危害自由貿易理念，同偏袒中國企業。」CSIS研究員Jonathan Hillman上美國美中經濟同安全聽證會上證言，中國企業投資落一帶一路，佔全個計劃近9成，一帶一路中國佔有89%份額。

* 2018年10月，時任美國國務卿訪問拉丁美洲時講過，「中國唔會成日有益到你班公民，中國嘢似乎好得難以置信，但唔係事實。」BBC報導又指，亞洲商務記者瓦斯瓦利（Karishma Vaswani）認為，咁講證明中美爭端已超出貿易層面。美國副總統去到哈德遜研究所就中美政策問題發表強硬講話。佢話：「華盛頓向北京伸出手並希望中國，同美國一道成為世界事務中『利益攸關方』嗰種時代已經冇啦」。
* 2018年11月，話事人習近平親自去西班牙推銷「一帶一路」，不過西班牙話9月時歐盟已提出另一套「歐亞連結戰略」。結果，西班牙同其他歐洲發達國家一樣，冇加入「一帶一路」。

## 碎料
### 「一戴一露」
源自對一帶一路粵語惡搞文化，由後生仔雜誌《100毛》幫佢改個名叫「一戴一露」，之後好多香港人同媒體用過。有時社論文章有全部批評一帶一路同帶出貶義用法，有時成為流行語作為字面意思。

### 歷史錯亂現象

好多人民，同主流媒體就「一帶一路」政治隱危上，出現「歷史錯亂」現象。《明報》等傳統報紙佬將「一帶一路」同「大東亞共榮圈」比較，甚至網民聯想出以前個「全球帝國」日不落帝國兩地合作隱危亦有前例可見。例如連接中國大陸遼寧省丹東市，同北韓平安北道新義州市兩大跨國橋樑。一條係「**[[鴨綠江大橋]]**（中朝友誼橋）」，2017年11月因外交問題而臨時關閉；另一條叫「**[[鴨綠江斷橋]]**」，韓戰時由美軍轟炸機炸斷。結果，橋無得用就浪費金錢同心機。

## 睇埋
* 一帶一路國際合作高峰論壇
* 大灣區
* 貿易戰
* 經濟戰
* 同盟
* 冷戰
* 解放軍

## 參考

## 出面網站
* 中國大陸政府「一帶一路」官方網頁
* 香港特區政府「一帶一路」官方網頁
* 台灣經濟研究院--「一帶一路」網頁

## 註
吳業坤

**吳業坤**（，），綽號**坤哥**，係香港男歌手同演員，而家係無綫電視經理人合約藝員兼邵氏兄弟旗下男藝人。

吳業坤喺2010年參加無綫歌唱比賽節目《超級巨聲2》而入行，但一直星路平平，比較出名嘅演出就只係得細路節目《問問Master Joe》入面嘅Y Pro，而2014年無綫台慶更因為要扮一隻棋而被網民恥笑。2015年佢簽約唱片公司正式加入樂壇，結果年底橫掃四大樂壇頒獎典禮新人獎，終於開始上位。2019年，同星娛樂完約。

2022年5月，佢突然宣布同日本演員濱口愛子結婚。

## 作品
### 個人專輯

* 《TADAIMA》

## 事件
### 創出潮語「食好西」
吳業坤有次寫「吃好東西」寫少咗個「東」字，變咗「吃好西」，之後俾網民改寫成「食好西」發揚光大。

## 參考

## 出面網頁

* 
* 
* 
* 
* 
* 
* 
* 
* 
* 
* 
* 超級巨聲2 - tvb.com
伊娃貝隆

**伊娃貝隆**（，），全名**伊娃·瑪麗亞·杜阿特·德·貝隆**（西班牙文：Eva María Duarte de Perón），係阿根廷政治人，亦係阿根廷總統環貝隆第二任老婆（第一夫人）。佢嘅生平事跡曾經改編做電影《貝隆夫人》。
伊莎貝爾貝隆

**伊莎貝爾貝隆**（，）係阿根廷政治人，亦係阿根廷總統胡安貝隆第三任老婆（第一夫人）。佢老公死後接任做總統，任期1974年到1976年。佢係世界上第一個女總統（所有國家），啲人叫佢做  *La Presidente*。

## 攷
廣州石化中學

（）係中國廣東廣州嘅一間公辦中學，喺1976年3月15號成立，位置喺黃埔區文沖嘅石化小區入面。亦係廣州石化（而家係中國石化屬下嘅工廠）負責出錢搞嘅中學。

## 校服色

呢間學校嘅校服色：
*長袖：
*:衫：，兩邊嘅袖帶有些少嘅花紋。
*:褲：純，冇任何花紋或第啲線形圖案響度。
*風褸：，兩邊嘅袖冇花紋。
*短袖：
*:衫：，兩邊嘅肩都帶有嘅邊紋。
*:褲：，兩邊有3條同長唔同闊，有些小傾斜嘅邊紋，而且唔到褲腳。

## 史
1976年3月15號，廣州石化喺黃埔嘅石化工廠員工宿舍（今日嘅石化小區）入面搞咗一間附屬學校。初期係一間中小學合辦嘅學校，直到1984年時一分為二，成立咗中學部。2001年，學校成為廣東省一級學校。2004年10月15號，由於廣州石化總廠搬到經濟技術開發區一帶，屬下嘅中學同小學部都畀咗黃埔區教育局負責睇實。2005年11月同2006年7月，分別同港灣中學、文沖中學合併。

## 註

## 攷
* 广州石化中学简介 黄埔信息网
* 黄埔石化中学 中国教育信息查询网

類:黃埔區
黃安

**黃安**（），原名**黃宏銘**，係中國大陸歌手。佢本嚟係臺灣歌手，憑一首《新鴛鴦蝴蝶夢》而出名，但之後星途一路都唔順利，2001年投共，入籍中華人民共和國。

## 爭議
黃安政治立場親中共，自封「臺獨剋星」，近年更加針對政見唔同嘅臺灣同香港藝人，向大陸當局「舉報」佢哋，令佢哋畀大陸當局「封殺」。

### 事例
單係2016年1月頭，黃安就已經有兩單「舉報」：

#「舉報」南韓組合TWICE嘅臺灣成員周子瑜喺南韓節目展示中華民國旗，誣衊佢係「臺獨分子」，令安徽衛視春晚節目封殺咗TWICE，最後逼到周子瑜喊曬口公開鞠躬道歉，講明「中國只有一個」，而Twice官網上面，周子瑜嘅出世地方亦由英文「Taiwan」改做簡體字嘅「中国台湾」。
#「舉報」香港藝人王喜喺facebook「褻瀆周恩來」，令佢喺中國中央電視台節目《了不起的挑戰》全程被打格仔。

### 批評
有人批評佢實際係兩面手法，以往響節目上揮舞中華民國旗、高唱「復我河山、救我同胞」嘅愛國歌，甚至揶揄大陸女性「我拿青春賭明天、不給小費算強姦」價值觀偏差嘅順口溜，打面佢「一邊罵台獨，一邊損大陸」。更有網友質疑，黃安瘋狂舉報台獨藝人，其實只係為咗掩護佢響節目上違規推銷可疑保健品。有人甚至話佢做綠營臥底。

### 引伸關於台灣保健制度嘅討論
雖然黃安經常歌頌中共政權，但係佢每次有病嘅時候都返去台灣使用保健睇病，令唔少台灣人不滿，亦引起咗台灣國內對於長期旅外國人享有台灣健保資源議題嘅關注。去到2020年11月，台灣健保署就計劃修改法例，將針對旅外國人停復保嘅制度進行修正，結果黃安相當不滿，喺微博發文重砲抨擊民進黨政府。

## 資料來源
環貝隆

**環貝隆**（，；）係阿根廷總統，任期有兩段，分別係1946年到1955年，同埋1973年到1974年。

## 睇埋
*伊娃貝隆
*伊莎貝爾貝隆
藍田公共圖書館

**藍田公共圖書館**（）係一間喺香港藍田嘅公共圖書館，康樂及文化事務署管理，喺九龍觀塘區藍田慶田街1號藍田綜合大樓5至6樓。佢取代咗原本喺德田邨嘅圖書館。

## 交通
*巴士：15、15A、16M、38、88X、603、603P
*綠色專線小巴：24、60（往平田方向）
*紅色小巴往旺角、觀塘、青山道、佐敦道（往平田方向）
*港鐵：由藍田站行大概10分鐘。

## 出面網頁
* 香港公共圖書館 - 藍田公共圖書館
元朗公共圖書館

**元朗公共圖書館**（）係一間喺香港元朗嘅公共圖書館，康樂及文化事務署管理，喺新界元朗區橋樂坊2號元朗政府合署1樓。

## 出面網頁
* 香港公共圖書館 - 元朗公共圖書館
雙岡

**雙岡**（），又寫做**䨇崗**，又叫**孖崗**（），係中國廣東廣州嘅地名，喺黃埔區，南邊靠珠江邊；北邊靠黃埔東路；西邊靠文沖船廠；東邊靠廟頭村。個村係因為舊時，後邊有兩座山崗而改成噉嘅名。

## 註同攷
;註

;攷

類:廣州地理
類:黃埔區自然村
黃埔汽車客運站

，又叫或，係中國廣東廣州一客運站，1999年12月1號營運，喺黃埔區文沖南邊，107國道嘅K2380標記附近。曾經喺2006年10月被評為中國國家一級客運站場。

2019年5月28號，根據十三五計劃同廣州交通運輸局嘅要求，減少廣州市區成日大塞車同客運站對中心城區嘅影響，加上一大堆客流俾2017年12月28號開通嘅搶走咗，決定喺四日後停運客運站 。同年6月1號，客運站如期停運，結束咗佢19年半嘅營運歷史。

## 主要經營
車站主要經營去深圳、東莞、珠海、梅州、惠州、茂名、湛江、潮州、清遠、韶關、河源地區，外省包括湖南、江西、湖北、河南、河北等地啲車。

## 附近嘅交通
*BRT：
*:黃埔客運站
*巴士：
*:黃埔客運站總站

## 註同攷
;註

;攷

## 出面網頁
*黄埔客运站
梳乎蛋

**梳乎蛋**（日文：ぐでたま，台灣譯**蛋黃哥**）係日本Sanrio公司喺2013年創作嘅卡通人物，原型係一隻懶懶閒嘅雞蛋，會化身成荷包蛋、炒蛋等唔同形態。佢喺台灣同香港都算多人識。
新思維 (香港)

**新思維**係香港政治組織，2016年1月3號成立，發起人包括前民主黨員黃成智、周奕希、狄志遠等。佢哋嘅定位係香港中間派，主張走「第三路線」。不過組黨冇耐，曾經有一段時間土崩瓦解，越嚟越碎片化。

## 歷史
2015年區議會選舉，新思維派咗幾個人競逐區議會議席，不過有啲人就用獨立身份參選。最後就只係得本身自動當選嘅周奕希連任，其他人就全軍覆沒。周奕希之後喺建制派支持下，做咗葵青區議會副主席，但就唔認自己係新思維黨員，於是有傳佢放棄新思維，換副主席個位嚟坐。周奕希回應話佢係用獨立身份參加新思維活動，不過周氏後來受邀，入咗新界社團聯會做榮譽顧問。

2016年1月，黃成智代表新思維報名參選香港立法會新界東地方選區補選，結果輸咗，連選舉津貼都攞唔到，只係收得返選舉保證金。

2016年香港立法會選舉，新思維選前部署過喺5個地方選區出4條名單，但到真正出選嗰時就得番2隊人出選九龍西（狄志遠）同新界東（廖添誠）。但突然間，出選新界東嘅廖添誠同佢團隊嘅9人喺選前退選，佔新思維總黨員嘅10%，話黨內高層不單只唔鼓勵佢哋出選，重想勸退佢哋，希望集中票源去到民主思路嘅名單。而黨內另一個核心成員黃成智亦都因黨內唔支持出選社會福利界功能界別而退出新思維作獨立參選。結果新思維選前分裂，出師未捷身先死，而唯一打正新思維旗號出選嘅狄志遠名單喺競爭激烈嘅九龍西亦得萬幾票輸咗。

2016年立法會選舉之後，新思維已經好少動作。

2019年，狄志遠走咗去做宏恩基督教學院做副校長，講明唔會再參選。2019年嘅區議會選舉，新思維都冇派人參選，只係得一啲退黨成員（好似黃成智）獨立參選。

2020年，狄志遠同黃俊瑯加入由董建華同梁振英牽頭嘅親中派平台香港再出發大聯盟。

2021年，新思維同民主思路結盟，打算派人參選第7屆香港立法會選舉，結果狄志遠喺社會福利界功能界別以1400票順利當選。

## 參考

## 睇埋
*泛民主派
*建制派

## 出面網頁
*黃成智狄志遠組「新思維」擬參選
*新思維黃成智出戰立法會新界東補選
梁天琦

**梁天琦**（，）係香港本土派政治人。佢曾經係本土民主前線嘅發言人。

## 經歷
### 早年
梁天琦喺湖北武漢出世。阿爸係香港人，阿媽係武漢人。佢讀過元朗區天主教崇德英文書院、香港大學哲學系。

### 從政
2016年1月，佢代表本土民主前線報名參選香港立法會新界東地方選區補選。佢最後雖然選唔到，但攞到66,524票，喺七名候選人之中排第三。呢個結果出人意料，標誌住香港本土派勢力崛起。

同年7月，佢再次報名參選立法會新界東地方選區選舉。佢跟隨新嘅行政規定，簽「確認書」話自己擁護基本法，又向選舉主任表明佢唔推動香港獨立，但最後選舉主任都唔俾佢參選。佢認為香港政府擺明針對住佢，向高等法院提選舉呈請要求推翻呢個決定。

2017年12月17號，本土民主前線公佈，梁已辭任發言人並退黨。

2022年1月19號凌晨，佢正式出冊，釋放刑滿出獄。

## 睇埋
*《地厚天高》
*2016年旺角騷亂
*黃台仰
*黃毓民

## 參考

*本民前梁天琦獲青政支持
*本土派梁天琦正式參選　新東補選6人混戰
*回應泛民佔據財委會主席台　梁天琦指證明議會抗爭有用
*梁天琦：望成第三勢力
*抗爭必需流血 梁天琦：置生死於度外！
*By-Election Day: Independent and localist hopefuls confident despite lagging in polls
*新界東今補選 周楊相爭 梁天琦得票成焦點
*港大最新民調：楊岳橋領先周浩鼎 4 個百分點　梁天琦第三
*你的大局 破局更好——我投梁天琦

## 出面網頁
*
*（2016年2月立法會補選宣傳片）
*參與100毛新東補選 校際時事常識問答比賽：新東補選 校際時事常識問答比賽 （第一節）
*司徒夾帶訪問梁天琦
*本土民主前線 【我們的候選人－梁天琦】

類:香港監犯
類:本土民主前線前成員
龍頭山森林公園

係中國廣東廣州嘅一間公園，喺2000年起好，位置喺黃埔區南崗，107國道嘅K2384.1km標記條十字路口向北入1.4公里路程。

佢曾經喺2000年到2021年夏期間，做過黃埔區唯一森林公園。

## 名
呢座山由於山澗有條清溪流到好似條龍噉而改成噉嘅名。

## 面積
*佔地面積：5028畝
*林業用地面積：4167畝
*森林覆蓋率：75%

## 史
公園喺1999年通過黃埔區政府立項，廣州市人民政府出錢而起。其中公園基礎設施同三條夾埋全長2.5km嘅登山健身步道喺2000年起好；山上嘅觀日亭、觀綠亭同百龍亭喺2003年3月起好；而前後廣場、臥龍湖、蒲林小溪、大門等景區喺2004年10月起好；同年12月連園林綠化工程都搞掂埋。直到2008年為止，冚唪唥嘅工期都搞掂嗮。

## 連出去

* 黄埔区：龙头山森林公园 廣東文化網
* 龙头山森林公园 乐途旅游
* 龙头山森林公园 全程旅游网

類:廣州公園
類:黃埔區公園
大沙地路

**大沙地路**（）係中國廣東廣州嘅東西走向馬路，喺黃埔區大沙地，西邊從中山大道東開始，一直向東到華坑路同信華路嘅交界。

## 概要
全長4.6km。闊20～36米，雙向2～6車道。馬路西窄東闊，分開咗東、西兩條。

## 大沙地路嘅兩條道路，起點到終點
*大沙地西：從中山大道東開始，一直到港灣路。
*大沙地東：從港灣路開始，一直到華坑路同信華路嘅交界。

## 名
馬路因舊時喺大沙地而改成噉嘅名。

## 史
條路舊時係一條好窄嘅沙地路。1993年，黃埔區人民政府為咗發展大沙城中心區而整闊咗呢條路。而長度方面，最初從中山大道東一直到石化路為止，而從石化路一直到華坑路同信華路嘅交界路段喺2015年中起好重通車。

## 經過嘅道路
條路順序從西到東排，**加粗**嘅字係主幹道：
*****
*港灣路
***[[豐樂路 (廣州)|豐樂中路]]**、**[[豐樂路 (廣州)|豐樂北路]]**
*鎮東路、廣新路
***[[石化路 (廣州)|石化路]]**
*華坑路、信華路

## 特色
呢條馬路喺下沙地區範圍內，好似北京路、惠福東路咁繁華，周邊商舖林立；而靠近石化小區附近有好多政府機構；東延段附近就比較落後，除咗學校之外就乜都冇。

## 註